Sajam srednjih stručnih i umetničkih škola – Saobraćajno-tehnička škola Zemun\nPočetna/Aktuelnosti/Sajam srednjih stručnih i umetničkih škola\nPromocija vrednosti i malih stvari što školu čine životnom\nSaobraćajno-tehnička škola, ove godine, treće po redu od kako se organizuje Sajam srednjih stručnih i umetničkih škola, predstavila je svoje prednosti upisa osnovcima na Beogradskom Sajmu. Sajam je organizovan od strane Sekretarijata za obrazovanje i dečju zaštitu i u saradnji sa Nacionalnom službom za zapošljavanje i Privrednom komorom Srbije. Tokom dva sajamska dana, 11. i 12. aprila, učenici i nastavnici su predstavili svoje obrazovne profile, ali i sve drugo što jednu školu čini sredinom koja podržava druženje, učenje i razvoj mladih. Među eksponatima su centralno mesto zauzimali modeli mehanizama koji automobil čine moćnim a posetiocima pojasnili:\nPrincip rada motora,\nElektronske komponente automobila,\nPosetiocima je posebno bila interesantna autodijagnostika, čime je predstavljeno i šta će sve učenici, kada završe svoje školovanje i započnu rad u autoservisima, moći da učine da automobili na drumu budu brzi i pouzdani a vozači bezbedni.\nŠtand Škole su sa ponosom krasile prestižne nagrade, zahvalnice i pehari za brojna takmičenja u mašinskoj, elektro i saobraćajnoj struci, ali ništa manje ni za takmičenja i aktivnosti u oblastima sporta, humanitarnog rada, projekata vezanih za ljudska prava i društvene nauke, IKT, dramu… Eksponati umetničkih radionica i proizvodi učeničke kompanije „Zvrk“, osim što su privlačile pažnju osnovaca i njihovih roditelja, nosile su poruku o veštinama i kreativnosti učenika.\nNajvažniji i najlepši utisci, sa kojima su svi napustili sajam, su sadržani u činjenici da su se učenici, domaćini štanda, oprobali u ulozi PR škole, ljubaznih voditelja kroz istoriju i sve što sada čini život STŠ, spremnih za druženje, razmenu i saradnju sa vršnjacima iz drugih škola.\nVerujemo da bi bivši đaci ove škole (Dejan Stanković, Kežman, Mance, Moka Slavnić, Janoš Hegedoš, Petar Trbojević, Nataša Bojković, Tića Arsić, Branka Pujić, Drakče Jovanović…) sa osmehom podržali način komunikacije sa osnovcima i svim posetiocima Sajma koju su sve vreme imali naše sjajne učeničke petorke.


Drecun: Politika ekstremizma prema Srbima Kurtiju nije donela rezultat - Kosovo Online\nDrecun: Politika ekstremizma prema Srbima Kurtiju nije donela rezultat\n26. Oktobar 2021. • 09:02\nPolitika koja je okrenuta ekstremizmu prema srpskom narodu ovog puta nije donela očekivani rezultat Aljbinu Kurtiju, rekao je za RTS predsednik Odbora za KiM u Skupštini Srbije Milovan Drecun, komentarišući rezultate lokalnih izbora na Kosovu.\nDrecun je rekao da je srpski narod dobrim rezultatom Srpske liste u prvom krugu lokalnih izbora jasno odgovorio na sve jednostrane mere Prištine, kao i da je na severu Kosova zabeležena visoka izlaznost Srba.\n"Visoko poverenje koje je dato Srpskoj listi, a samim tim i zvaničnom Beogradu, pokazalo je da se Srbi ne plaše nikakvih nasilnih akcija Prištine, da će ubuduće jedinstveno odgovarati na eventualne takve nove akcije i to je dobra stvar za Srpsku listu, ona je time potvrdila svoju političku snagu i mogla je da izađe sa zahtevom Prištini da, ako se ne formira Zajednica srpskih opština, da će se uskoro odustati od učešća u privremenim institucijama samouprave u Prištini", naveo je Drecun.\nGovoreći o albanskim političkim strankama, Drecun je ocenio da su albanski birači poslali poruku Aljbinu Kurtiju da nisu zadovoljni onim što je uradio i da nije ispunio ono što je obećao na parlamentarnim izborima. Ocenio je da može da se desi da Kurtijevi kandidati pobede u drugom krugu u pojedinim opštinama, ali da je generalno u pitanju njegov neuspeh.\n"Albanci očito nisu zadovoljni kvalitetom života, nemaju nikakvu ekonomsku perspektivu. Bezizlazna je situacija. Toliko visok stepen kriminalizacije društva na KiM. Organizovani kriminal hara, on iz senke vlada. Mladi nemaju nikakvu perspektivu, nezaposlenost, posebno kod mladih je ogromna. Iseljavanje je takođe veoma prisutno kod Albanaca iz ekonomskih motiva", naglasio je Drecun.\nDodao je da je Beograd uspeo da srpskom narodu na Kosovu otvori neku ekonomsku perspektivu, da uloži u obrazovanje, zdravstvo i socijalnu politiku, što donosi određene rezultate, ali da je "stepen poštovanja ljudskih prava srpskog naroda na KiM na neprihvatljivo niskom nivou".\nIstakao je da nas u novembru očekuju teški pregovori sa Prištinom koji će potrajati, ali i da su se Samoopredeljenje i Kurti izjasnili da za njih Briselski sporazum nije važeći i da je protivan takozvanog ustava privremenih institucija.\n"Imamo veoma nejasnu situaciju u kojoj od zvaničnika EU koja je posrednik u tim razgovorima stižu upozorenja da Zajednica srpskih opština mora da bude formirana, da se govori o Zajednici, iz Prištine govore da neće formirati Zajednicu i sada čekamo. Mislim da se Lajčak nešto čudno ućutao, ne oglašava se, a on je taj koji treba da pripremi razgovore", rekao je Drecun.\nOcenio je da je budućnost politike Aljbina Kurtija vrlo neizvesna i da ako on ne odustaje od nerealizacije Briselskog sporazuma, razgovori sa Beogradom nemaju nikakvu perspektivu, kao i da on pokušava da se dođe samo do "međusobnog priznanja" bez formiranja Zajednice srpskih opština, a da će se kada se to dobije, rešavati ostala pitanja.\nMilovan Drecun Aljbin Kurti Zajednica srpskih opština Srpska lista sever Kosova EU Samoopredeljenje\nDrecun: Srbi poslali jasnu poruku Kurtiju, shvatili ozbiljnost situacije i namere Prištine\nPredsednik skupštinskog Odbora za Kosovo i Metohiju Milovan Drecun izjavio je danas da je srpski narod na Kosovu shvatio ozbiljnost situacije i namere Prištine i masovnim izlaskom na lokalne izbore pokazao da će se boriti za svoj opstanak i da će tu borbu voditi u koordinaciji sa Beogradom, prenosi Tanjug.\nDrecun: Kurti je u problemu, neće da poštuje Briselski sporazum, a nema način da reši probleme


Mini krediti online Varaždinske Toplice - Brzikrediti24\nNepredviđeni troškovi su neprijatnost sa kojom smo se svi susreli, međutim mini krediti online Varaždinske Toplice nude brzo, sigurno i jednostavno rješenje. Zahvaljujući ovim servisima, moguće je doći do hitno potrebnog novca bez odlaska u banku, čekanja u redovima i skupljanja gomile dokumenata.\nMini krediti online osim što su postali veoma popularni u Evropi i svijetu, dostupni su i u našoj zemlji i već su osvojili mnoge korisnike. Prema istraživanju koje je sprovela Agencija za bankarstvo pokazalo se da od 6.364 stanovnika koji žive u gradu Varaždinske Toplice, 21% njih je koristilo mini kredite online. Usprkos predrasudama i skeptičnosti većina građana imala je pozitivno iskustvo kada su mini krediti online u pitanju.\nŠta znače tačno mini krediti i ko je najpovoljniji za Varaždinske Toplice?\nNa našoj web stranici možete dobiti više informacija o ovom modernom načinu kreditiranja, kao i detaljnu ponudu mini kredita online Varaždinske Toplice. Saznajte kako aplicirati za mini kredite online, koji period otplate izabrati i na šta treba obratiti pažnju.


Turska gradi zid od 911 kilometara prema Siriji - Najnovije Vijesti\nU cilju jačanja mera sigurnosti duž granice sa Sirijom, Turska je izgradila skoro polovinu od 350 kilometara dugog zida, izgrađenog od betonskih blokova, koji bi trebao biti kompletiran do kraja godine. Turske snage sigurnosti provode pojačane mjere sigurnosti u okviru borbe protiv terorizma i s ciljem sprečavanja novih terorističkih napada.\nU cilju jačanja mera sigurnosti duž granice sa Sirijom, Turska je izgradila skoro polovinu od 350 kilometara dugog zida, izgrađenog od betonskih blokova, koji bi trebao biti kompletiran do kraja godine. Turske snage sigurnosti provode pojačane mere sigurnosti u okviru borbe protiv terorizma i s ciljem sprečavanja novih terorističkih napada. U tom kontekstu su turske vlasti odlučile duž 350 kilometara južne granice sa Sirijom podići betonski zid u cilju sprečavanja ulaska potencijalnih terorista i ilegalnih migracija. Izgradnja zida, koju je predvodilo Ministarstvo odbrane Turske, traje najmanje dve godine, a preostalih 700 kilometara će izgraditi Uprava za razvoj stambenog prostora Turske. Izgradnja zida biće završena za pet meseci, međutim moguća su odlaganja zbog vremenskih uslova, Turska je spremna da do kraja februara iduće godine završi izgradnju betonskog zida duž granice Sirije, duge 911 kilometara.\nPoređenja radi: Berlinski zid je bio najpoznatiji deo istočnonemačkog pograničnog sistema i simbol Hladnog rata. Zid je sagrađen sa namerom da se zaustavi odliv radnika i reguliše ekonomski bilans koji je bio povezan sa dnevnom migracijom velikog broja profesionalnih i kvalifikovanih radnika između Istočnog i Zapadnog Berlina, i bekstva koja su imala političke i ekonomske posledice po Istočni blok. On je efikasno smanjio emigraciju. Ipak, podizanje zida je bila propagandna katastrofa za Istočnu Nemačku i ceo Istočni blok. On je postao ključni simbol onoga što su zapadne sile smatrale komunističkom tiranijom, naročito nakon ubijanja potencijalnih begunaca. Kineski zid je građen kako bi zaštitio zemlju od upada varvarskih plemena i nomada. „Izraelska sigurnosna ograda“ je naziv za kontroverznu 650 kilometara dugu barijeru koja treba odvojiti i razgraničiti Izrael od Zapadne obale. Gradnja ograde počela je 2002. Izrael tvrdi da je barijera zakonita jer štiti njegove stanovnike od terorističkih napada i ne predstavlja pretnju, dok palestinska uprava tvrdi da je ona nezakonita jer deli i diskriminira stanovištvo po vjeri i nacionalnosti i jer zadire duboko u teritorij Zapadne obale. Pouka tokom istorije je bila jasna, građenje zidova nije za cilj imalo samo zaštiti i odbraniti, već i poručiti da drugi i nisu bas dobrodošli.


Milionske štete zbog dogovora u četiri oka\nBEOGRAD - Potpredsednica vlade, ministarka građevinarstva, saobraćaja i infrastrukture Zorana Mihajlović predstavila je danas liste izvođača radova po kojima je 327 firmi na beloj, a 213 na crnoj listi i poručila da država hoće da pomogne zdravim firmama. Ona je na konferenciji za novinare u Vladi Srbije rekla da od ukupno 540 firmi - 87 je takozvanih fantomskih firmi u kojima nema ni jednog zaposlenog.\nMihajlović je istakla da je zbog haosa u građevinarstvu napravljena šteta državi od više milijardi dinara zbog "dogovora u četiri oka", kao da je "neko to dozvolio u prethodnom periodu i da očekuje od nadležnih organa da se time pozabave". Ona je, takođe, naglasila da će 2015. biti godina gradnje u Srbiji i da zato mora da se uvede red i zna ko može da učestvuje u projektima koje finansira država. Kako je rekla, naredne godine će se masovno graditi infrastrkturni objekti, a relizovaće se i ranije najavljena jeftina stanogradnja u saradnji sa Ujedinjenim Arapskim Emiratima.\nU 2015. će se raditi, prema rečima Mihajlovićeve, modernizacija 63 km pruge na Koridoru 10 od početka februara, zatim od leta radovi na pruzi Beograd - Budimpešta, Žeželjev most, počeće rekonstrukcija pruge Beograd - Bar, zatim koncesiona gradnja dve deonice na Koridoru 11 u saradnji sa Kinezima, od Beograda do Obrednovca i od Preljine do Požege i još mnogo projekata. Kako je rekla, 398 firmi od kojih su neke i na beloj listi imaju ukupan poreski dug od 67 miliona evra. "Bele i crne liste će se revidirati na svakih mesec i po dana i cilj je ministartsva da što više firmi bude na beloj listi i da se nateraju preduzeća da poštuju rokove, obaveze prema državi, radnicima i drugo", rekla je Mihajlović, ističući da sve firme koje su na crnoj listi neće moći da učestvuju u projektima koje finansira država.\nOna je takođe najavila da bi do polovine 2015. godine trebalo da bude napravljen softver koji će automatski menjati crne i bele liste, tako da taj posao ne mora da obavlja radna grupa. "Na crno u građevinarsvu radi između 30.000 i 40.000 radnika", rekla je Mihajlovć. Prema njenim rečima, u narednom periodu biće doneti i kriterijumi za ocenu kvaliteta izvedenih radova, a privatne i državne firme neće biti isto tretirane, s obizorm da su u povoljnijem položaju preduzeća koja dobijaju pomoć od države. Bele i crne liste izvođača su napravljene na osnovu Konvencije 94 Međunarodne organizacije rada, koja je ove godine ratifikovana u parlamentu.\nGovoreći o haosu u građevinarstvu, Mihajlović je istakla da više neće moći da se prave objekti bez ijednog papira, tako da tu nisu samo krive firme već i lokalne samouprave, jer su dozvoljavale da se gradi "iz njive u njivu", kao i da radovi traju po 10 godina. Među prvih 15 najbolje rangiranih preduzeća su: JP Putevi Srbije, Simens, Beograd-put, Kablovi iz Jagodine, JKP Naisus iz Niša, Institut za puteve, Putevi Užice, Vojvodinaput, JKP Novi Sad, Lafarž... Među 15 najlošije rangiranih su: Mostogradnja, Geakonstrakšn Pukovac, Partizanski put, Preduzeće za puteve "Beograd", Vizus iz Beograda, Dajmantopulos-domiki iz Vranja, Milikat-konstrakšn iz Vranja, Peštan Bukovik, Iter-kop Šabac, Gemaks iz Beograda, zemunski Planum i druge firme.\nŽELEZNICE DOBIJAJU DIREKTORA DO KRAJA GODINE Železnice Srbije bi do kraja ove godine trebalo da dobiju novog direktora, izjavila je Mihajlović dodajući da očekuje od vlade da raspravlja o tome. "Rekla sam da će Železnice Srbije dobiti direktora do kraja godine i stojim iza toga, konkursna komisija je završila svoj posao i izabrano je nekoliko kandidata i očekujem od vlade da o tome raspravlja", rekla je Mihajlović novinarima u Vladi Srbije. Ona je, takođe, najavila da bi u januaru trebalo da bude završeno pripajanje Koridora Srbije javnom preduzeću Putevi Srbije. "Nije još završeno spajanje Puteva Srbije i Koridora Srbije i eto to smo planirali da uradimo u ovoj godini, a nismo uspeli. To je pripremljeno i dobili smo sve što je potrebno od međunarodnih finansijskih organizacija koje finansiraju koridore odnosno određene infrasturukturne projekte", istakla je Mihajlović. Kada u januaru bude završeno spajanje ta dva preduzeća, biće raspisan konkurs i imenovan novi direktor koji će upravljati Putevima Srbje.\nNOVINARI IMAJU PRAVO DA PITAJU Nosioci javnih funkcija su dužni da daju odgovore na pitanja novinara, izjavila je Mihajlović povodom najave predsednika Srbije Tomislava Nikolića da će na sudu potražiti pravdu učestalih napada medija i pojedinaca na njega. "Mislim da svako može da tuži svaku novinu ukoliko smatra da to treba da uradi, ali sa druge strane mislim da vi novinari imate puno pravo da pitate svakog trenutka sve nas koji smo u javnom životu, kakva god da nam je funkcija - predsednika, premijera, potpredsednike (vlade), ministre, direktore... i mi smo dužni da vam odgovorimo", rekla je Mihajlović u Vladi Srbije odgovarajući na pitanja novinara. Nikolić je gostujući na TV Pinku rekao da su napadi na njega prevršili svaku meru i da iskreno razmišlja o tome da zaštitu potraži na sudu kako bi sud i javnost utvrdili "ima li kraja provociranju predsednik republike lažima i izmišljotinama".\nNa Pupinovom mostu biće povećana brzina Na mostu preko Dunava između Zemuna i Borče biće uskoro izmenjeno ograničenje brzine koje je sada svega 50 km na sat, najavila je danas potpredsednica vlade i ministarka građevinarstva, saobraćaja i infrastrukture Zorana Mihajlović. "Već smo dali nalog da se to ispravi", rekla je Mihajlović novinarima u Vladi Srbije komentarišući tvrdnje novinara da je ta brzina potpuno neodgovarajuća za tu saobraćajnicu i da retko ko poštuje to ograničenje brzine.\nOna je naponula da to nije bilo na Ministarstvu već na upravljaču puteva, koji je zadužen za kilometražu, ali da je njeno ministarstvo dalo nalog da se to ispravi. Kada je reč o biciklističkoj stazi sa tablom za nigde, kako je rekla, i tu će biti popravljen projekat. Premijeri Srbije i Kine Aleksandar Vučić i Li Kećijang, kao i gradonačelnik Beograda Siniša Mali, svečano su 18. decembra otvorili Pupinov most zajedno sa pristupnim saobraćajnicama dugim 10 km.\nDatum: 30.12.2014 Izvor: Tanjug


Tokom praznika “love” pijane vozače Tokom praznika "love" pijane vozače\nTokom praznika “love” pijane vozače\nObjavljeno: 31. 12. 2014 u 10:31h\nŠansu da tokom novogodišnjih praznika pijani vozači izbjegnu policijske kontrole teško je iskazati i u jako malim procentima, jer su policajci u svim dijelovima BiH odlučni da spriječe da se slavlje pretvori u tragediju.\n“Nezavisne” su u utorak kontaktirale veći broj policijskih agencija i iz svih su potvrdili da će narednih dana biti pojačano prisustvo saobraćajaca na putevima, “naoružanih” uređajima za alko-testiranje i spremnih da kazne sve koji nakon kafanskog stola prepunog alkohola sjednu za volan.\nKroz prste, uvjeravaju, nikome neće progledati, i zato svima poručuju da, ako već ispiju koju čašu više, nipošto ne pokušavaju da se okušaju i u ulozi vozača.\nIzudin Šarić, portparol MUP-a Tuzlanskog kantona, naglašava da je njihova uprava policije sačinila strategijski plan operativnih aktivnosti, kojeg će se pridržavati sve policijske stanice, što znači da će u narednim danima biti učestalija kontrola učesnika u saobraćaju.\n“Odnosiće se to na kontrolisanje vozača da li su pod uticajem alkohola, ali i kontrolu upotrebe zimske opreme. Bez obzira na apele koje daju nadležne institucije, u dane blagdana evidentira se veći broj vozača koji vozilima upravljaju pod dejstvom alkohola, čime u opasnost dovode svoje i živote ostalih učesnika u saobraćaju”, podvlači Šarić.\nTakođe, Aldina Ahmić, portparol MUP-a ZDK-a, potvrdila je da je planom aktivnosti “zacrtano” da u vrijeme praznika budu intenzivnije kontrole učesnika u saobraćaju, s naročitim akcentom na alkoholisane vozače.\n“Tako je bilo i ranijih godina i iskustva su pokazala da u dane praznika veliki broj vozača upravlja vozilima pod dejstvom alkohola, koji je i jedan od glavnih uzroka saobraćajnih nezgoda, a pogotovo onih sa težim posljedicama”, kazala je Ahmićeva.\nIz CJB Banjaluka takođe navode da su u planu učestalije kontrole, te da će one posebno biti usmjerena na pijane vozače.\n“Kako bi bile izbjegnute tragične posljedice, akcenat će biti na kontrolisanju alkoholisanosti vozača”, naveli su iz CJB Banjaluka.\nIntenzivnije kontrole vozača i ostalih učesnika u saobraćaju za naredne dane najavljuju i iz CJB Prijedor, čiji su pripadnici i prethodnih dana na terenu zabilježili zabrinjavajuće podatke.\n“Tokom akcije 214 učesnika u saobraćaju je podvrgnuto testiranju na prisustvo alkohola. Iz saobraćaja je isključeno 70 vozača motornih vozila ili 32,71 odsto ukupno testiranih. Prilikom testiranja učesnika u saobraćaju na prisustvo alkohola kod 44,44 odsto sankcionisanih utvrđeno je prisustvo alkohola u koncetraciji iznad jednog grama po kilogramu u organizmu”, saopštila je Marija Matić, portparol CJB Prijedor.\nŠtaviše, na području Novog Grada kod jednog vozača utvrđeno je prisustvo alkohola u koncentraciji od 2,46 g/kg alkohola u organizmu, što je i najveća izmjerena količina kod kontrolisanih vozača, a taj vozač, kao i svi ostali koji su imali prisustvo alkohola veće od jednog g/kg, te oni koji su odbili testiranje, privedeni su na triježnjenje.\n“Pozivamo građane, a posebno učesnike u saobraćaju, da se u narednom periodu, imajući u vidu nastupanje novogodišnjih i božićnih praznika, pridržavaju zakonskih propisa, a policijski službenici će kontinuirano nastaviti sa aktivnostima kontrole učesnika u saobraćaju gdje je akcenat stavljen na primjenu mjere zadržavanje lišenjem slobode”, apelovala je Matićeva.


Otvoreni dani Univerziteta: Saznajte više o crnogorskim naučnicima :: Društvo\nOtvoreni dani, koje organizuje BIO-ICT Centar izvrsnosti u bioinformatici u okviru sedmice obilježavanja Dana Univerziteta Crne Gore (UCG), biće održani naredna tri dana u Sportskom i kulturnom centru UCG-a i na Elektrotehničkom fakultetu (ETF).\n"Tokom tri dana programa svi zainteresovani imaće priliku da saznaju više o vrhunskim naučnim dostignućima, savremenim IT inovacijama i komercijalnim proizvodima i uslugama koje razvijaju crnogorski naučnici u prvom Centru izvrsnosti Crne Gore", kaže se u saopštenju BIO-ICT Centra izvrsnosti.\nKako je najavljeno, prvog dana istraživači i profesori Elektrotehničkog fakulteta, Igor Radusinović, direktor BIO-ICT Centra, Nikša Tadić i Slobodan Đukanović održaće prezentacije o značajnim naučnim rezultatima postignutim u BIO-ICT Centru.\nPrisutni će moći da posjete i BIO-ICT štand gdje će biti izloženi naši najznačajniji radovi i inovacije.\n"Drugog dana, goste će pozdraviti rektorka Univerziteta Radmila Vojvodić, kao i član BIO-ICT Centra Miomir Jovanović, dekan Biotehničkog fakulteta, koji će predstaviti naše inovacije, komercijalne proizvode i multidisciplinarne aktivnosti", kaže se u saopštenju.\nKako se navodi, mladi naučnici i istraživači na BIO-ICT štandu predstaviće svoje komercijalne proizvode i usluge, inovacije i aktivnosti koje su razvijali u okviru BIO-ICT Centra.\nU saopštenju se kaže da će u petak biti održana interaktivna radionica sa studentima Elektrotehničkog fakulteta u BIO-ICT i ForeMont laboratorijama na ETF-u.\n"Studenti će imati priliku da rade sa BIO-ICT istraživačima i prošire svoja znanja i vještine u oblasti programiranja mikrokontrolera (arduino), radu sa bazama i programiranju WEB aplikacija", navodi se u saopštenju.\nBIO-ICT Centar izvrsnosti u bioinformatici na UCG-u vodi ETF, a finansira ga Ministarstvo nauke Crne Gore kroz sredstva kredita Svjetske banke (INVO projekat) od juna 2014. godine.


BH Telecom donirao milion KM zdravstvenim ustanovama i javnim kuhinjama u BiH – Haber.ba\nKompanija BH Telecom zdravstvenim ustanovama i javnim kuhinjama na području Bosne i Hercegovine donirala je ukupno milion KM za finansiranje programa i aktivnosti nabavke medicinskih uređaja i opreme, odnosno nabavke namirnica i kuhinjske opreme za javne kuhinje.\nKompanija je potpisala ugovore sa 32 institucije koje su ispunile uslove iz javnog poziva i time okončala proces dodjele donacija za 2016. godinu.\n“Ovo je prvi tematski javni konkurs za donacije BH Telecoma. Pravo učešća na konkursu imala su pravna lica registrovana na području Bosne i Hercegovine koja registrovanu djelatnost obavljaju na nivou kliničkih centara ili kantonalnih bolnica te pravna lica registrovana na području FBiH koja djelatnost organizovanja i rada javnih kuhinja obavljaju na području jednog ili više kantona”, istakao je Fuad Čibukčić, predsjednik Nadzornog odbora BH Telecoma.\nČibukčić je istakao kako je konkurs bio otvoren do 25. oktobra prošle godine, a nakon kvalifikacija i ocjena prispjelih prijava odabrana su 32 dobitnika donacije.\n”Izuzetno od javnog konkursa, a prema odluci Nadzornog odbora BH Telecoma, poseban ovogodišnji dobitnik donacije je Zemaljski muzej BiH. Shvatajući značaj ove institucije koja prolazi kroz najteže trenutke od svog osnivanja, BH Telecom je Zemaljskom muzeju ove godine donirao 50.000 KM“.\nUkupno 13 zdravstvenih ustanova i 19 humanitarnih organizacija za aktivnosti javnih kuhinja dobilo je donaciju BH Telecoma.\nBH Telecom je u posljednjih deset godina donirao oko 14 miliona KM različitim neprofitnim organizacijama u svrhu realizacije brojnih projekata iz oblasti kulture, sporta, socijalne pomoći i humanitarnih aktivnosti, saopšteno je iz BH Telecoma.\nTeme:BH Telecom, donacije, izdvojeno, javne kuhinje, promo, zdravstvene ustanove


Prema podacima Državne revizorske institucije, u poslednjih 20 godina samo je duž administrativne linije sa KiM utvrđeno da je bespravno posečeno više od 640.000 kubnih metara drva.\nNa udaru su najviše privatne šume, jer su slabije obezbeđene od državnih koje inače imaju čuvara 24 sata, kaže za Euronews Srbija Vladimir Vasić, rukovodilac Odeljenja za privatne šume "Srbijašuma". On navodi da se borba protiv nelegalne seče šuma razlikuje po tome da li je reč o privatnim ili državnim šumama.\n"Naše preduzeće obavlja stučno-savetodavne poslove na 1.200.000 hektara šuma u privatnom vlasništvu, ali ih ne čuvamo. To je obaveza svakog vlasnika. Što se tiče šuma koje su državne, one su obezbeđene tako što imaju čuvara 24 sata. Uprkos tome, dešavaju se šumske krađe i sve one su procesuirane", objašnjava Vasić.\nNa pitanje šta da rade vlasnici privatnih šuma, Vasić odgovara da se procedura reakcije razlikuje po tome da li je vlasnik šume zatekao one koji nelegalno seku drveće ili je za to saznao nakon izvršenja krivičnog dela.\nOsumnjičeni za milionsku krađu VRAĆENI NA POSAO: Skandalozna odluka rukovodstva ŠG "Borja"\n"Oni su često u dilemi ili zabludi da smo mi nadležni za njihovo čuvanje. Ukoliko vlasnik sazna da je nelegalna seča šume u toku, on najpre treba da javi MUP-u kako ne bi došlo do konfliktnih situacija. Međutim, ukoliko sazna za seču nakon što je učinjena, onda je dužan da prijavi nadležnoj šumskoj upravi i oni će onda izaći na teren i prikupiti sve podatke. Kada se napiše zapisnik, on se prosleđuje nadležnim instancama za dalji postupak", objašnajva on.\nKaže da se i kaznena poltika razlikuje od toga koliko je drveća posečeno.\n"Zakon o šumama predviđa da se fizička lica mogu kazniti novčano od 10 do 100.000 dinara. Što se tiče dela koje se kategoriše kao pustošenje šuma ili šumska krađa, to je svaka seča preko jednog kubika, onda se uključuje i zatvorska kazna", kaže Vasović.\nPošumljenost ispod evropskog proseka\nNelegalna seča dodatno pogoršava inače lošu situaciju u Srbiji kada je reč o pošumljenosti koja je ispod evropskog proseka, a najslabija je u poređenju sa zemljama u okruženju. Ova pojava je najizraženija u privatnim šumama.\nIzveštaj državnog revizora, od početka godine, potrvđuje da je u Srbiji Vojvodina najmanje pošumljena. Od 45 vojvođanskih opština, u njih 14 pošumljenost je ispod jedan odsto.\nPo prostornom planu, predviđeno je da se prostor pod šumama poveća dvostruko. Ekološki aktivisti smatraju da je još drveća potrebno za Frušku goru, da se inače seča drveća ne koristi u komercijalne svhre.\nPokret "Odbranimo šume Fruške gore" pozvao je Tužilaštvo da se pozabavi i onom legalnom sečom koja se radi u skladu sa važećim planovima, ali iza koje stoje, tvrde, zloupotreba službenog položaja, nesavestan rad i trgovina uticajem. Zbog toga su krajem maja podneli krivičnu prijavu protiv pet lica, među kojima je i visoko pozicionirani državni službenik iz Uprave za šume Ministarstva poljoprivrede.\nDragana Arsić, iz pokreta "Odbranimo šume Fruške gore" kaže za Euronews Srbija da je reč o organizovanoj grupi koja na ovaj način funkcioniše godinama.\n"Shvatili smo da je u pitanju jedna organizovana ekipa ljudi koja se dobro poznaje, što je jako bitno. Dugo godina zajedno rade. Vrše se nesavesne radnje, vrši se trgovina uticajem, oni prosto prisvajaju, imaju neku protivpravnu korist", kaže Arsić.\nManastirskim šumama Eparhije sremske danas gazduje preduzeće "Šume Fruške gore". Prema podacima iz APR-a, Pokret je zaključio i Tužilaštvu ukazao na činjenicu da je to preduzeće u oktobru 2020. osnovao državni službenik iz Uprave za šume Ministarstva poljoprivrede, a da je samo dva meseca kasnije osnivačka prava preneo na osobu koja je ujedno i većinski vlasnik stugare, inače jednog od najvećih kupaca drvne građe.\nU priču je, tvrde u Pokretu, uključen i jedan uposlenik Nacionalnog parka. Svu dokumentaciju predali su Tužilaštvu, uključujući i ugovor između Eparhije sremske i preduzeća koje je ranije gazdovalo manastirskim šumama, ostvarivalo prihod od njih i za to crkvi godišnje plaćalo 185 hiljada evra.\nU Srbiji godišnje nestane hiljada hektara šume. Najviše šuma ima na jugu zemlje, a tamo se i najviše drveća nelegalno poseče, dok je sa druge strane Vojvodina, prema podacima državnog revizora, najmanje pošumljena u celoj zemlji. Međutim, to ne sprečava one koji su rešili da ilegalno seku drveće da to i čine, jer krivci se teško pronalaze, krađa se još teže dokazuje, pa je malo onih koji odgovaraju.\n"Oni su često u dilemi ili zabludi da smo mi naležni za njihovo čuvanje. Ukoliko vlasnik sazna da je nelegalna seča šume u toku, on najpre treba da javi MUP-u kako ne bi došlo do konfliktnih situacija. Međutim, ukoliko sazna za seču nakon što je učinjena, onda je dužan da prijavi nadležnoj šumskoj upravi i oni će onda izaći na teren i prikupiti sve podatke. Kada se napiše zapisnik, on se prosleđuje nadležnim instancama za dalji postupak", objašnajva on.\n"U pitanju je u suštini najgori model upravljanja manastirskim šumama, takozvani koncesionarski model. Možete zamisliti koji je to onda prihod od seče šume, kada crkvi ostaje čistih 185.000, a ova firma sve troškove podmiruje", dodaje Arsić.\nDa su u toku predistražne radnje, potvrdili su Euronews-u u Višem javnom tužilaštvu. Ministarstvo poljoprivrede na naša pitanja nije odgovorilo, baš kao ni Eparhija sremska, gde su naveli da će o tome razgovarati sa pravosudnim organima, ne i sa novinarima. Jedino predstavnici Nacionalnog parka navode da čekaju da ih ovome obaveste nadležni organi.\nDragan Vidović, iz JP Nacionalni park Fruška gora kaže za Euronews da je svako ko poseduje više od 100 hektara šume, obavezan da izradi osnovu gazdovanja šumama, desetogodišnji planski dokument, kog prilikom seče mora i da se pridržava. Taj plan odobravaju Pokrajinski zavod za zaštitu prirode, nadležni sekretarijat i konačno Ministarstvo poljoprivrede.\n"Sečemo manje od predviđenog etata koji je propisan tim šumskim osnovama. Kontrole su redovne i kod nas i kod njih. Ja mislim da bi inspekcija do sad ustanovila da ima nekih odstupanja u količini ili prekomernosti", kaže Vidović.\nNa jugu se drveće kade na veliko\nU okolini Niške banje šumari svakodnevno zatiču posečeno drveće i opustošene šume.\nMeštani sela Ravni Do kažu za Euronews Srbija da se drveće krade na veliko, a da i dalje nisu otkrili ko tačno to radi.\n"Krade se na veliko. Sin ujutru ode na posao i kada se vrati ima šta i da vidi. Ne znamo ko, a ni kada to radi. Sva dobra drva poseku i odnesu, nama ostane ono što im je neupotrebljivo. Čujemo nekada samo testere, ali dok dođemo ničega više nema. Znamo samo da su organizovani i da ih ima četvorica ili petorica", pričaju oni.\nPoslednju deceniju, samo u ovom delu Srbije, u državnim šumama godišnje je nelegalno posečeno u proseku blizu 500 kubika drveta, a u privatnim i do osam puta više. U prvih šest meseci ove godine podneto je 14 prijava za nelegalnu seču, a samo se u četiri slučaja zna ko je kriv.\nNebojša Mihovilović, direktor šumskog gazdinstva Niš kaže za Euronews Srbija da su privatne šume u većem problemu i češće su na udaru onima koji nelegalno seku drveće.\n"Vrlo su vešti, jer znaju kada i kako da rade. Procene kakav je teren i onda dođu da seku. Veći je problem za privatne šume, jer ih mi ne čuvamo", kaže Mihovilović.\nU odnosu na zaradu, kazne za počinioce su male, a država godišnje gubi na hiljade evra. Međutim, ovde nije reč samo o materijalnoj, već i o ekološkoj šteti koja je takođe velika . navodi se u Euromews TV.


Ruski visoki sud odobrio zamenu teritorije na Kavkazu | Novosti.RS\n06. 12. 2018. u 13:09\nNajviši ruski sud danas je podržao dogovor o zameni teritorije između dve kavkaske ruske republike, zbog kojeg su održani veliki protesti\nNajviši ruski sud danas je podržao dogovor o zameni teritorije između dve kavkaske ruske republike, zbog kojeg su održani veliki protesti.\nHiljade ljudi danima je protestovalo ranije ove godine pošto su lideri republika Ingušetija i Čečenija potpisali sporazum o zameni nenaseljenih delova poljoprivrednog zemljišta.\nPROČITAJTE JOŠ: U Ingušetiji protest zbog razmene zemlje sa Čečenijom\nTajnost u kojoj je dogovor postignut podstakla je stavove da su vlasti izdale interese naroda.\nRuski Ustavni sud danas je oborio odluku ingušetijskog visokog suda kojom je u oktobru poništen dogovor.\nUstavni sud je naveo da lideri dve republike imaju pravo da potpišu dogovor bez referenduma, nasuprot onome što je tvrdio sud u Ingušetiji.


Vizuelne tehnologije – Division\nSavremene vizuelne tehnologije iz korena menjaju način poslovanja i komunikacije. Donose benefit na svim nivoima, od rukovodstva koje za cilj ima efikasno poslovanje, isplativost investicije i niske troškove održavanja, do zaposlenih i klijenata kojima pruža veću fleksibilnost u radu, priliku za kreativnost i nesmetanu kolaboraciju.\nTehnologije neophodne za digitalno poslovanje već su tu u vidu mobilnih uređaja, interaktivnih rešenja, video konferencijskih sistema, Digital Signage rešenja i brojnih softvera za bežično umrežavanje i ubrzanu komunikaciju na svim nivoima. Svoju primenu nalaze u najrazličitijim sferama : svakodnevnom poslovanju kompanija, ustanovama kulture, bankama, državnim institucijama , obrazovnim ustanovama, zdravstvu, ugostitetljstvu itd.\nUvođenje naprednih tehnologija u korporativnu sferu omogućilo je mnogim kompanijama da krenu put digitalne transformacije. Vizuelne tehnologije postaju deo svakog savremenog poslovnog okruženja, bilo da se radi o unapređenju poslovanja, prezentacijama, treningu kadrova, razmeni ideja ili komunikaciji sa kolegama i saradnicima na daljinu.\nInteraktivna rešenja nalaze svoju primenu kroz čitavu organizaciju, bilo da se radi o velikoj korporaciji ili manjoj kompaniji, počev od prijemnog odeljenja, preko konferencijskih sala pa sve do stolova zaposlenih sa ciljem da povećaju produktivnost i profitabilnost poslovanja. Profesionalni monitori u korporativnom okruženju primenljivi su za prikazivanje proizvoda i usluga kao i za držanje prezentacija, a sve su zastupljenija i brojna softverska rešenja koja pospešuju kolaboraciju, omogućavaju rad na daljinu i još brojne prednosti za efikasno poslovanje.\nUporedo sa digitalzacijom bankarstva, proteklih godina intenzivno se radi i na osavremenjivanju bankarskih ekspozitura, radi efikasnijeg informisanja i obrade zahteva klijenata i skraćivanja vremena čekanja. Tradicionalne papirne oglašivače i stare uređaje za prikazivanje kursa smenjuju savremena Digital Signage rešenja za distribuciju sadržaja i dinamičkih informacija promenljivih na dnevnom nivou, kao što su kursna lista, vremenska prognoza i prikaz fondova, prikazivanje informacija opšteg karaktera i aktuelnih ponuda bankarskih proizvoda.\nVažan segment osavremenjivanja ekspozitura je i uvođenje interaktivnih rešenja za komunikaciju sa klijentima koja im omogućavaju da bez čekanja u redovima i sami dođu do određenih bankarskih usluga ili proizvoda.\nPrimena savremenih audio vizuelnih tehnologija u sektoru ugostiteljstva je u značajnom porastu tokom proteklih godina, kao odgovor na izazove kako privući i zadržati klijenta kao i pitanje treninga kadrova za rad na često složenim poslovnim kompjuterskim sistemima.\nHoteli, ugostiteljski objekti, konferencijske sale kao i turističke atrakcije koriste prednosti novih tehnologija. Interaktrivna rešenja su jednostavan i ekonomičan način za poboljšanje ukupnog korisničkog iskustva putem pružanja informacija i usluga ili komunikacije sa klijentima i posetiocima, u vidu interaktivne digital signage primene ili interaktivnog info kioska. Pored video konferencijskih rešenja i softvera za kolaboraciju touch screen rešenja svoju primenu nalaze i u konferencijskim salama za potrebe prezentacija i treninga.\nKako bi se izborili sa rastućim brojem konkurencije, mnogi shopping centri nalaze nove načine da privuku i zadrže potrošače i klijente. Digital Signage rešenja koja na manjem prostoru obezbeđuju neuporedivo veće mogućnosti za oglašavanje, informisanje, kao i ažuriranje sadržaja i direktniju komunikaciju sa klijentnima, prisutni su u gotovo svakom većem prodajnom objektu.\nInteraktivna rešenja su takođe sve zastupljenija u ovoj oblasti. Interaktivni POS pruža više dinamičnosti od tradicionalnih kasa i smanjuje vreme čekanja u redovima, a info kiosk pored informisanja omogućava kllijentima da sami obave jednostavnije zadatke, kao što je pretraga magacina, listanje kataloga ili traženje sličnih proizvoda.\nDa bi se održao broj muzejskih posetilaca potrebno je konstantno uvođenje novih, kreativnih i dinamičnih rešenja. Uz opremu za digitalnu vuzuelizaciju moguće je menjanje projekcija u realnom vremenu kao i trenutno kreiranje novih sadržaja. Projekcija može da dočara i specifičnu atmosferu, kao i da se emituje na 3D objekte illi projektuje u 360⁰.\nMeđutim, muzejska publika zahteva i više od projekcije i pružanja informacija, a tu na scenu stupa interaktivnost. Uvođenje ove funkcionalnosti otvara čitav spektar novih mogućnosti, od prilike za aktivnu interakciju sa prikazanim sadržajima, dobijanja povratne informacije od publike, pa sve do ugradnje inteligentnih kamera koje prikazuju sadržaj prilagođen svakom posetiocu pojedinačno.\nVizuelne tehnologije sve više su zastupljene i u državnim institucijama vojsci, policiji, komunalnim službama, prostorijama vlade. U ustanovama gde su tačnost primljenih podataka, brza obrada i blagovremeno reagovanje od ključnog značaja upotreba interaktivnih tehnologija može značajno da ubrza rad operatera. Važan segment su i softverska rešenja i video konferencijski sistemi koji pružaju mogućnost direktne saradnje više institucija kao i operatera radi što efikasnijeg delovanja u kriznim situacijama.\nNove tehnologije našle su svoje mesto i u skupštinskim salama od efikasnijeg sistema brojanja glasova, do interaktivnih informacionih kioska.\nInteraktivna rešenja su sastavni deo savremenog načina obrazovanja na svim nivoima. Nove tendencije u opremanju učionica teže ka potpunoj digitalizaciji nastavnih sredstava. Pored interaktivne table, koja je već standard u ovoj oblasti, svoju primenu u ovom sektoru nalaze i interaktivni monitor, video konferencijska rešenja, kao i brojna prateća oprema i softveri za kolaboraciju i kreiranje nastavnog materijala.\nVizuelne tehnologije u obrazovanju menjaju klasičan pasivan vid nastave na relaciji predavač učenik, daju više slobode, prilike za angažovanje svakog učenika, neposrednije i interaktivno upoznavanje sa gradivom, koje na taj način postaje lakše za učenje. Takođe, uz edukativne softvere i nastavnici imaju priliku za samostalno kreiranje lekcija i pristup svetskoj bazi već postojećih nastavnih jedinica.\nNapredne vizuelne tehnologije našle su svoje mesto i u rezidencijalnim objektima. TV uređaj kao i brojni digitalni dodaci postaju deo svake prostorije u životnom prostoru.\nBilo da se radi o ugradnji kućnog bioskopa, osvetljenja illi sigurnosnog sistema, uz pažljivo dizajniranje, planiranje i savremene uređaje za instalaciju bez brojnih kablova, moguće je izaći u susret i najzahtevnijim estetskim i funkcionalnim zahtevima arhitekata i klijenata.


Sajam savremene umetnosti naredna 3 dana u Dorćol Platzu\nTanjug 9. juna 2021. 17:20\nBEOGRAD – Sajam savremene umetnosti koji će se u naredna tri dana održati u Dorćol Platzu predstaviće autore koji su na početku karijere kao i one sa afirmisanim umetničkim integritetom, a publika će moći da učestvuje u besplatnim radionicama i razgovorima sa stvaraocima različitih likovnih dela i poetika.\nCilj ove manifestacije, prve takvog tipa u Srbiji, a koja se zasniva na evropskim načelima je da naši umetnici budu vidljiviji u zemlji i inostranstvu, kaže organizator Marija Milošević.\n„Cilj nam je da Beograd postavimo na kulturnu mapu svetskih umetničkih dešavanja jer sajmovi ovog tipa privlače publiku širom sveta“, rekla je Milošević za Tanjug.\nVeliki broj učesnika prijavilo se na konkurs koji je trajao mesec dana, a 26 autora iz cele Srbije izabrano je za ovogodišnji sajam, navela je ona i dodala da je za sajamsko izlaganje karakteristično da su umetnici prisutni sve vreme i u direktnoj su komunikaciji sa publikom.\nKako kaže, za sve ljubitelje „street arta“ održaće se radionica sprej printa u kojoj će umetnik Jovan Ćurčić na otvorenom kreirati svoj rad.\nRadionice su besplatne i namenjene su svima, uzrast nije ograničenje niti prepreka, a biće zanimljivo i deci i odraslima, rekla je Milošević.\nRadionica reciklaže održaće se u nedelju 13. juna, a svi koji žele da donesu stare plastične igračke mogu doći i učestvovati u ovoj radionici u kojoj će umetnik Ivan Kocić praviti asemblaže od delova igračaka.


Kijevo: Protesti Ukrainaca zbog odluke da se odvoji od Brisela + (Video)\nsubota, 23 novembar 2013 06:46\nIRIB- Odluka Kijeva da odloži saradnju sa Evropom i umjesto toga se približi Moskvi, dovelo je na kraju do antivladinih protesta u Ukrajini.\nPrema Mehr News Agency koja se poziva na BBC, Ukrajina je odložila saradnju sa Europskom Unijom, a konačna odluka o pristupu Rusiji je usvojena.\nTo je dovelo do protesta protiv odluke sinoć u Kijevu, a protesti će se održati i u drugim gradovima Ukrajine. Jedan od glavnih razloga odvajanja Kijeva od Europske unije je pritisak Brisela na oslobađanje Julije Timošenko, istakao je bivši premijer Ukrajine.\nPrema izvještaju, vlada Ukrajine je u četvrtak, iznenada obustavila sporazum o slobodnoj trgovini sa EU.\nVlada Ukrajine je najavila da će razmotriti posljedice sporazuma o poslovnoj saradnji sa EU te uticaje između Ukrajine i Rusije .\nViše iz kategorije: « Nijemci namjeravaju zaustaviti prodaju naoružanja Saudijskoj Arabiji\tFabius: Nastojimo postići sporazum sa Iranom »


Sa jednog od protesta Podrži RTV\nPortparolka Evropske komisije (EK) Maja Kocijančić izjavila je danas da Evropska komisija (EK) blisko i sa velikom zabrinutošću prati promene koje su se desile na Radio-televiziji Vojvodine (RTV).\nOna je agenciji Beta podsetila na veliku odgovornost RTV-a kao javnog servisa, te njegovu odgovornost u vršenju i ispunjavanju legitimnih očekivanja nacionalnih manjina u odnosu na emitovanje na jezicima nacionalnih manjina.\n"Osim toga, podsećamo na značaj stvaranja povoljnog ambijenta u Srbiji u kojem se sloboda izražavanja može ostvariti bez ometanja jačanja nezavisnosti Regulatornog organa za elektronske medije (REM), u cilju bolje podrške uređivačkoj nezavisnosti i obezbeđivanju odgovarajućeg finansiranja javnog emitovanja i nezavisnosti", navela je portparolka EK.\nNovinari su se udružili u Pokret Podrži RTV, koji je organizovao tri velika gradjanska protesta ispred zgrada javnog servisa, na kojima su zatražene ostavke članova UO, organizovane javne debate o pokrajinskom javnom servisu i zahtevano je vraćanje kolega na njihove nekadašnje radne zadatke.\nZa danas je u Novom Sadu najavljen kontraprotest, koji organizuje sedam javnosti manje poznatih organizacija, a dve od njih - "Patku daj tati" i "Odbrana izborne volje" - registrovane su pre četiri dana.


Najbolji sportisti Ivanjice u 2019. godini (VIDEO) – Info LIGA\nby infoLIGA · 23/01/2020\nSportski savez opštine Ivanjica izabrao je najbolje sportiste, kolektive i sportske radnike u 2019. godini.\nPrisutne je na početku pozdravio sekretar Sportskog saveza Ivanjica Miladin Božovic.\nOdlukom sportskih novinara najbolji sportista 2019. godine je Nikola Petković iz fudbalskog kluba „Javor Matis“.\nTitulu najbolje sportistikinje po izboru sportskih novinara ponela je Dragana Nedović iz atletskog kluba „Javor“, dok je prema izboru slušalaca ivanjičkog radija najpopularniji sportista Nemanja Vukašinović iz Kluba malog fudbala „Ivanjica“.\nKada je reč o najboljim ivanjičkim klubovima, prema oceni stručnog žirija na trećem mestu je klub malog fudbala „Ivanjica“, drugo mesto zauzeo je ženski odbojkaški klub „IVA“ , a prvo mesto pripalo je fudbalskom klubu „Javor matis“.\nSportski savez Ivanjica dodelio je plakete istaknutim sportskim radnicima, na spisku su se našli Milan Parezanović iz streljačke družine „Boško Petrović“ i Dušan Orestijević iz atletskog kluba „Javor“.\nU kokurenciji najboljih mladih sportista treće mesto dele Jovanović Stefan iz streljačke družine „Boško Petrović“ i Jelić Veljko iz karate kluba „Javor“. Drugo mesto pripalo je je Željko Basarić iz FK „Javor Matis“ , dok je prvu poziciju zauzeo Uroš Veljković , bokser sportskog kluba „MY GYM“.\nŠto se tiče najboljih mladih sportistkinja treće mesto zauzela je Bradić Marta iz karate kluba „Javor“, drugo mesto pripalo je Katarini Rajković iz atletskog kluba „Javor“, dok je titulu najbolje mlade sportistikinje ponela Anđelka Kostić, bokserka kluba“MY GYM“.\nKada je reč o najboljim trenerima, po odluci Sportskog saveza treće mesto zauzeo je Alen Hadžić,trener OKK „Ivanjica“ , drugo mesto Vladimir Bošković, trener kluba „MY GYM“, dok je za najboljeg trenera u 2019 godini po odluci Sportskog saveza je Milovan Milovic FK „Javor Matis“.\nNagrade za najbolje sportiste 2019. dodelio je zamenik predsednika opštine Ivanjica Momčilo Mitrović, a najbolji sportisti su pored pehara, dobili i novčane nagrade.\nEma Fončev iz ženskog odbojkaškog kluba „IVA“ zauzela je treće mesto , Teodora Jeremić OKK Ivanjica, dok je prvo mesto pripalo Aleksandri Vukosavljević, atletski klub „Javor“.\nU kategoriji najboljih sportista na trećem mestu, po odluci Sportskog saveza Ivanjica je Nenad Nikolić iz kluba malog fudbala, durgo mesto pripalo je Veljku Karapandžiću OKK „Ivanjica“. Titulu najboljeg sportiste u 2019. godini poneo je Nikola Petković, fudbaler FK „Javor Matis“ , koji je pokazao i svoju humanu stranu odrekavši se novčane nagrade u korist mališana kojima je novac potrebniji.\nTags: info ligainfoligaivanjicaizborzasportistusportski savez ivanjice\n23/01/2020 u 23:14\nJa ne znam zasto se svake godine bira sportista godine kada je svake godine sve isto???\nNext story Ivanjica – Akcija jedinice za delovanje u nesrećama (VIDEO)\nPrevious story Povređen pešak u saobraćajnoj nezgodi na ulazu u Ivanjicu (VIDEO)


otkup iphone telefona, otkup mobilnih telefona u beogradu, otkup neispravnih mobilnih telefona, Otkup smart satova, otkup smartwatch uređaja, otkup telefona\n1 коментар на Otkup smart satova\nOtkup smart satova postaje sve popularnije, a tek se očekuje ekspanzija u ovoj oblasti.\n6 коментара на Otkup tableta – idealno rešenje za stari tablet!\nSmartfon tehnologija svakog dana napreduje velikom brzinom. Novi modeli telefona sa sve jačim operativnim sistemom, sve boljim kamerama i sve većim brojem poslova koje mogu da završe redovno pune police u radnjama. Uz savremenu tehnologiju ide i vrhunski dizajn, pa je nov mobilni telefon poželjan koliko i potreban. Otkup polovnih telefona deluje kao logičan izbor: model verovatno nije toliko zastareo, a cena je manja nego za novi!\notkup iphone telefona, otkup mobilnih telefona u beogradu, otkup neispravnih mobilnih telefona, otkup novih mobilnih telefona, otkup smartwatch uređaja, zamena mobilnih telefona\n6 коментара на Otkup mobilnih telefona u Beogradu\nAko tražite najpovoljniji i najbolji otkup mobilnih telefona u Beogradu, Maćoni Telefoni je pravo mesto za vas. Mi nudimo otkup po realnoj tržišnoj ceni tako da ćete dobiti tačno ono što želite. Isplata se vrši na licu mesta u otvorenom tržnom centru, Proleterske Solidarnosti bb. Vršimo procenu stanja uređaja čim ga donesete i u skladu sa tim nudimo najpovoljniju moguću cenu. Procena se može izvršiti sedam dana u nedelji, a otkupljujemo i ispravne i neispravne uređaje, sa ili bez garancije. Maćoni telefoni će vam izaći u susret i pomoći vam da napravite pravi izbor.Pročitaj više


Društvo psihologa Srbije, Centar za primenjenu psihologiju obaveštava sve zainteresovane psihologe da je u toku formiranje grupe za obuku Jačanje profesionalne uloge psihologa u školi (kat.br. 7). Realizacija programa obuke u trajanju od jednog dana (8 sati stručnog usavršavanja) je planirana za 20. decembar 2020. putem ZOOM aplikacije.\nRok za prijavu je 14.decembar 2020. god.\nSvi zainteresovani se mogu prijaviti putem e-maila aleksandra@dps.org.rs ili na telefone Društva psihologa Srbije, Centra za primenjenu psihologiju 011/32 32 961, 063/ 275 236. Prilikom prijave, potrebno je dostaviti sledeće podatke:\n∙ Ukoliko sami plaćate obuku dostavite nam Vaše ime, prezime, scan diplome ili registracioni broj iz baze psihologa, adresu, kontakt telefon (poželjno je mobilni) i datum rođenja.\n∙ Ukoliko obuku plaća Vaša škola potrebno je dostaviti Vaše ime, prezime, scan diplome ili registracioni broj iz baze psihologa, kontakt telefon, kao i podatke za identifikaciju škole (pun naziv, adresa, PIB, matični broj škole i e-mail).


nominacija Archives - CAT BiH\nPozivaju se globalni lideri čije je vođstvo inovativno, dinamično i koji podstiču pozitivne globalne promjene da se prijave za nagradu za liderstvo. Nominovani će imati priliku da osvoje vrijedne novčane nagrade. OBLAST: liderstvo OPIS: Ovom nagradom se odaje...\nPriča Centra za istraživačko novinarstvo „Novinari CIN-a razotkrili mrežu trgovaca glasovima“ nominovana je za međunarodnu nagradu za istraživačko novinarstvo „European Press Prize“. Mubarek Asani i Nino Bilajac, novinari Centra za istraživačko novinarstvo (CIN), ušli...\nOrganizacija GCHERA poziva sve zainteresovane kandidate da se prijave za nagradu u oblasti agrikulture. Pored novčane nagrade koju mogu osvojiti, učesnicima će biti obezbijeđen džeparac i pokriveni smještajni i putni troškovi. OBLAST: agrikultura OPIS: Ovu nagradu...\nCAT BIH NOMINOVAN ZA #TOTALNOPOZITIVNA LIČNOST GODINE 2020\nTotalno pozitivna ličnost godine je odabir osoba i organizacije koje su u toku protekle godine postigle izuzetne rezultate u preko 10 kategorija i koje će ponijeti titulu TPLG Radio Kameleona. Misija je da se kroz prepoznavanje, promociju i predstavljane...\nProgram nagrade za PhD stipendije za IBM dodijeljuje se na godišnjem nivou. Studenti iz cijelog svijeta su dobrodošli da se prijave. Pobjednici će dobiti niz pogodnosti, uključujući IBM-ove mentore kako bi sarađivali na istraživačkom ili tehnološkom projektu i...


Jovanović: Važno je da čuvamo i negujemo različitosti – SDP Srbije\nJovanović: Važno je da čuvamo i negujemo različitosti\nPiše: Igor Jovanović, kandidat SDP Srbije za odbornika u Skupštini grada Beograda, povodom 21. marta – Međunarodnog dana borbe protiv rasizma\nMeđunarodni dan borbe protiv rasizma Srbija, kao i čitav svet, dočekuje u krizi koja preti da uzdrma našu civilazaciju i sve tekovine modernog i savremenog sveta. U trenucima kada blizu nas neko vodi rat, kada su ljudi ugroženi i pogođeni tim dešavanjima, kada milioni ljudi lutaju daleko od svojih domova, jako je teško voditi normalan život lišen empatije prema takvom jednom prizoru.\nOd kako se od 1966. godine obeležava Međunarodni dan borbe protiv rasizma, kao rezultat i posledica strašnih događaja pre svega u Južnoj Africi, ovaj datum je i opomena i podsećanje koliko je važno da čuvamo i negujemo različitosti i u njima vidimo prednost.\nKomitet za eliminisanje rasne diskriminacije UN definiše rasnu diskriminaciju na sledeći način: „Bilo koja vrsta razlikovanja, isključenja, ograničavanja ili preferencijalnog postupanja koje se zasniva na rasi, boji kože, nasleđu ili nacionalnom ili etničkom poreklu čija je svrha ili efekat poništavanje ili narušavanje prepoznavanja, uživanja ili ostvarivanja ljudskih prava i osnovnih sloboda u političkom, ekonomskom, socijalnom, kulturnom ili bilo kom drugom aspektu javnog života“.\nOvako postavljena formulacija veoma jasno određuje šta se podvodi pod pitanja radne diskriminacije i ne ostavlja mnogo prostora za različita tumačenja. Međutim, praksa nam govori da se stvari odvijaju na drugačiji način i zemlje opterećene skorom prošlošću, kao što je naša, koja je bila jako turobna, teško se suočavaju i sa ovim boljkama. Država Srbija snagom svojih mehanizama utiče na smanjenje svih vidova rasne diskriminacije, ali često slučajevi ostaju neprijavljeni, a žrtve nezaštićene.\nPripadnici romske nacioninalne manjine smatraju se najugroženijom populacijom, kada govorimo o svim vidovima diskriminacije, i često su nemoćni pred naletom svih vrsta agresije i napada, ali su, sa druge strane, i onemogućeni da postave svoj život na valjan način. Procene govore da u Srbiji živi oko 600.000 Romkinja i Roma, često u uslovima nedostojnim za život i razvitak. Takođe, slične procene govore da 50 odsto tog stanovništva nema pristup kanalizaciji, a 20 odsto pijaćoj vodi. Odvojenost od savremenog života, odnosno primerenih usova gura ovu populaciju u neravnoravan položaj. Kada se tome doda i otežan pristup obrazovanju kod romske dece, dolazimo do poražavajućih podataka koje moraju da opterete svakog od nas i da nam budu opomena i poziv za aktivniju ulogu celokupnog društva.\nMinistarstvo za ljudska i manjinska prava i društveni dijalog, kao i njihov aktivizam i posvećnost ovim problemima, dobar su primer kako država može da uočene probleme rešava. Akitvnost tog ministarstva i umrežavanje različitih formalnih i neformalnih udruženja i grupacija snažan su motiv da se ovom tematikom pozabave i drugi organi i institucije.\nPored ove problematike, imamo i povećani nivo agresije desničarskih organizacija, koje svoj identitet nastavljaju na grade na suprotstavljanju svemu što je drugačije i što oni smatraju kao problem njihovom umišljenom načinu života. Primetno je povećanje brojnosti ovih organizacija i njihovog uticaja u društvu, koje se reflektuje polako na našu zajednicu. Migrantska kriza i pandemija COVID-19 povećale su zatvorenost društva i na površinu izbacile prevaziđene teorije koje su dobile konzumente u mlađoj populaciji u Srbiji. Takav sled događaja uticao je na svest običnih građana, pa smo tako dobili situacije u prethodnih 5 do 7 godina koje su bile konstantno usmerene na pripadnike manjinskih naroda ili na pojedince koji propagiraju toleranciju i jednakost u društvu. Naša obaveza je da svakog trenutka i na svakom mestu stanemo u odbranu vrednosti koje su odlika države koja uvažava prava pojedinaca i grupa bez obzira na verska, nacionalna ili bilo koja druga osećanja.\nNadam se da će opisana situacija sa početka teksta dobiti svoj epilog u mesecima koji dolaze i da će biti prekinuta svaka vrsta nasilja koja u neravnopravan položaj dovodi bilo koju zajednicu. Naš zadatak je da za to vreme i za svako buduće čuvamo mir i sklad koji ipak postoji u ovom društvu i da ne dozvolimo da bilo ko bude diskriminisan zbog svoje različitosti.


Banjalučki kulturni program spao samo na koncerte\npetak, 14 jul 2017 15:45\nKulturni sadržaji tokom ljeta u Banjaluci su, prema ocjeni umjetnika, sve siromašniji. Manifestacije koje su bile za primjer su ugašene, a kultura se svela na sadržaje koji su već viđeni.\nKnjiževnik, Ranko Risojević, kaže da se svake godine itekako osjeti smanjenje kulturnih sadržaja, pogotovo kada se radi o elitnoj kulturi, za koju je posebno zainteresovan.\n"U Banjaluci nemamo književnih promocija, naročito onih vrijednih. Sve se svelo na sporadične promocije, koje samo Narodna i univerzitetska biblioteka RS organizuje. Ostali nisu toliko zainteresovani da organizuju književne večeri. Nagrađivani pisci ne dobijaju pozive da se predstave publici, a i kada dobiju, od njih se očekuje da to rade bez ikakve nadoknade", rekao je Risojević za "EuroBlic".\nOn je dodao da očekuje da se nešto promijeni u Kulturnom centru Banski dvor, koji je nekada bio glavni generator kulturnih sadržaja u gradu na Vrbasu.\nBanjaluka je, kako tvrde stvaraoci, ostala na nivou na kojem je bila ranije, a koji ne može da prati savremene tokove.\nTako na primjer, u najvećem gradu Srpske ljeti počinje pauza na pozorišnim scenama. Jedino pozorište koje nosi repertoar u ovom gradu je Banjalučko studentsko pozorište, u kojem sezona traje i tokom ljetnjih mjeseci, i koje je Banjaluci podarilo pozorišni festival „Kestenburg“, baš u vrijeme kada je u gradu najviše turista i kada su sve zavjese na scenama spuštene.\nRanko Risojević kaže da je situacija sa pozorištima oduvijek ovakva, i kada smo imali dva i sada kada imamo više scena.\nKako navodi, nedostaju ljetnje predstave, ali ne može se nikome zamjeriti, jer ljudi nisu u mogućnosti da rade bez novca.\n"Niko ne živi od prodaje ulaznica, a i narod je navikao da dobija kulturu džabe", rekao je Risojević i dodao da je problem Banjaluke i kulturnih sadržaja pokvarena ploča, ali da ga raduje činjenica da se javlja generacija mladih ljudi voljnih da nešto promijene. Ostaje da se vidi kada će se to desiti.\nKulturnim programima u Banjaluci nije zadovoljna ni glumica Slađana Zrnić. Ona kaže da nema sadržaja u onom obimu u kojem bi trebalo da bude u gradu koji planira da se 2024. godine kandiduje za evropsku prestonicu kulture.\n"Tokom ljeta imamo „Kestenburg“ i „Demofest“, dva festivala koja su na dobrom putu. Za bilo šta drugo potrebni su ozbiljni novci i sistem koji će drugačije funkcionisati", rekla je Zrnićeva.\nOna je dodala da su se događaji tokom ljeta sveli na koncerte i smotre folklora. Tako smo došli u situaciju da nam rok koncerte poturaju pod kulturne sadržaje.\n"Isti izvođači, iste teme, ništa što već nije nekoliko puta viđeno. Treba nam novih manifestacija i to je sve očiglednije. Sve nam se svelo na folklor i „Riblju čorbu“. Nažalost, manifestacije koje su zaista pokazivale kako nešto treba da izgleda, „Flaster“ u „Kratkofil“, ugašene su", kaže Zrnićeva.\nVizuelni umjetnik, Mladen Miljanović, navodi da u domenu vizuelne umjetnosti jedino Muzej savremene umjetnosti RS ima program koji je u kontekstu regiona, te da, koliko su u ovoj ustanovi u mogućnosti, publici dovode vrhunska svjetska imena.\nPored toga, Miljanović je izdvojio rad Art kluba „Prostor“ i Galerije UDAS, izložbenih prostora koji daju šansu mladim umjetnicima.\n"Banski dvor bi trebao da jasnije definiše svoj program i iskoristi izložbene prostore koje ima. Pored toga, odličan resurs je i Kamena kuća, kamerni prostor koji treba iskoristiti za brže, dinamičnije izložbe", smatra Miljanović.


Komercijalnu banku žele Turci, Mađari i Kostić – Bankar.me\nNovember 11, 2017 BANKE, Članci, PLANETA, REGION, REGION, SVE VIJESTI Leave a comment\nZa kupovinu Komercijalne banke zaintersovana je mađarska OTP banka, jedna turska, ali i biznismen Miodrag Kostić, koji u vlasništvu ima već dvije banke u Srbiji, pišu “Novosti“.\n“EBRD, kao manjinski akcionar Komercijalne banke, ostaje posvećena cilju, zajedno sa ostalim akcionarima, da se banka privatizuje. Vjerujem da ćete svi biti iznenađeni koliko će brzo da bude objavljen početak privatizacije Komercijalne banke”, rekla je ona na Međunarodnoj konferenciji Beogradske berze, ali nije navela više detalja.\nOdmah potom, premijerka Srbije, Ana Brnabić, potvrdila je da se sa suvlasnicima banke EBRD i IFC razgovara i da će proces privatizacije morati da otpočne pre kraja godine.\nU suprotnom, država će morati da ove akcionare isplati sa 252 miliona eura, koliko je dogovoreno još 2006. godine. Tada je EBRD dokapitalizovao Komercijalnu banku sa 70 miliona eura.\nSa nastupanjem svjetske ekonomske krize akcije banke su kupili i IFC, kao dio Svetske banke (40 miliona eura), njemački DEG fond (20 miliona eura) i švedski Svefond (10 miliona eura), dok je EBRD dokapitalizovao banku sa još 50 miliona eura.\nPrivatizacija je ostavljena za “bolje dane”.\n“Ostaje da se vidi šta je najbolje za javni interes. A smatram da za građane nije dobro da se daju pare iz budžeta”, istakla je Brnabić.\nIznos od 252 miliona eura je svakako veći od sume koju su ove finansijske institucije do danas uložile u Komercijalnu banku. Pitanje je, međutim, koliko bi potencijalni kupac dao za ovu banku, koja trenutno na berzi vredi 30,69 milijardi dinara (258 miliona eura). Cijena jedne akcije je 1.825 dinara.\nIpak, s obzirom na to da je riječ o profitabilnoj banci, očekuje se da će ovaj iznos biti veći.\nPredlog načina privatizacije očekuje se i od privatizacionog savjetnika, investicione kuće “Nomura internacional” iz Londona, koja je još u avgustu 2015. godine izabrana za ovaj posao. Očekuje se da se uskoro imenuje i predsjednik Izvršnog odbora Komercijalne banke, s obzirom na to da je prethodni prvi čovek banke, Aleksandar Piker, podnio ostavku krajem septembra.\nOd tada Komercijalna banka iščekuje da Narodna banka Srbije da “zeleno svijetlo” za novog predsjednika Izvršnog odbora Komercijalne banke. Za sada su u igri dva imena – jedno iz svijeta bankarstva, drugo iz oblasti osiguranja, pišu “Novosti”.\nPOJMOVIKomercijalna Banka Komercijalna banka AD Budva Komercijalna banka Srbija privatizacija komercijalna banka\nPrevious Zemlje Tranpacifičkog partnerstva nastavljaju bez Amerike\nSljedeći Obavezna rezerva banaka 225,4 miliona eura


Dodik: Pobijedila ideja Andrićgrada | 058.ba\nSRNA - 16. marta 2014.\t058.ba\nVIŠEGRAD – Predsjednik Republike Srpske Milorad Dodik izjavio je danas Višegradu da je ideja Andrićgrada pobijedila, bez obzira na sva osporavanja i nasrtaje iz prošlosti, jer danas kameni grad na Drini omogućava da Višegrad bude prepoznatljiva tačka na karti, ne samo ovog dijela Evrope, već i cijelog svijeta.\n„Činjenica da je juče ovdje bio ministar kulture Ruske Federacije Vladimir Medinski govori o značaju onoga šta je ovdje urađeno. Definitivno, 28. juna, na Vidovdan, u Andrićgradu, kao remek djelu Emira Kusturice, biće obilježena godišnjica početka Prvog svjetskog rata, ali i ozvaničeno okonačanje realizacije ovog grandioznog projekta – Andrićgrad“, rekao Dodik novinarima nakon javnog skupa pod nazivom „Za bolji Višegrad“.\nPrema njegovim riječima, grad od kamena posvećen je nobelovcu Ivi Andriću i kao takav jedinstven je na svijetu.\nPredsjednik Udruženja mladih Višegrađana „Za bolji grad“ Nikola Šimšić rekao je da je cilj ove organizacije da Višegrad bude civilizovana i kulturna sredina, ali i ljepši za njegove stanovnike.\n„Višegrađani to zaslužuju, a najveću zahvalnost za to dugujemo predsjedniku Republike Srpske Miloradu Dodiku i proslavljenom srpskom režiseru i idejnom tvorcu Andrićgrada Emiru Kusturici“, rekao je Šimšić, obraćajući se posjetiocima u prepunoj sportskoj sali u Višegradu.\nOn je poručio da je krajnje vrijeme da se u ovom gradu stane u kraj primitivizmu i nekulturi.\nPrema njegovim riječima, Udruženje je opredijeljeno da Višegrad bude prepoznatljiv kao moderan i kulturan grad, te i da na njega budu ponosni kao što su ponosni na višegradsku ćupriju, jedan od najljepših mostova na svijetu.\nOznake: Milorad Dodik, Nikola Šimšić, Za bolji grad, Za bolji Višegrad


Komercijalizacija vojne imovine - Vrnjačka Banja\nHome > Aktivnosti OLER-a > Komercijalizacija vojne imovine\nPosted on 30. januara 2015. 12. marta 2015. by Olivera Janković\nDatum objavljivanja: 30/01/2015\n29.01.2015.g. u Centralnom Domu Vojske u Beogradu, u organizaciji NALED-a i Ministarstva odbrane RS, održan je deseti sastanak stručnjaka za LER sa temom: Vojna imovina u funkciji društvenog i ekonomskog razvoja opština i gradova. Spisak nepokretnosti koje nisu neophodne za funkcionisanje vojske Srbije, Ministarstvo odbrane je objavilo na svom sajtu u vidu Master plana raspolaganja vojnim nepokretnostima.\nO uslovima i modalitetima komercijalizacije vojne imovine govorili su predstavnici Ministarstva odbrane, Republičke direkcije za imovinu i Poreske uprave. Primere dobre prakse iz zemlje izneli su predsednik opštine Pirota i gradonačelnik Vranja, koji su već pribavili biv. vojne nepokretnosti, Dom Vojske, kasarne, karaule i pretvorili ih u industrijske zone, planinarski dom, objekte za udruženja, biblioteku, poligon za auto-škole i sl.\nPosebno predavanje sa video prezentacijom i filmom su imali Tore Anderson, vojni ataše Norveške i Gabrijel Raul Pena, arh., stručnjak za transformaciju i ponovnu upotrebu vojnih objekata i kompleksa iz Holandije, koji su predstavili kreativna rešenja za upotrebu napuštenih vojnih objekata iz svojih zemalja.\nKompletan postupak raspolaganja u ime Ministarstva odbrane, a u saradnji sa njim, vodi Republička direkcija za imovinu RS, a o svakom raspolaganju odlučuje Vlada RS. Postupak počinje sačinjavanjem licitacionog elaborata koje se dostavlja Direkciji, a na osnovu čega se Poreskoj upravi podnosi zahtev za procenu vrednosti nepokretnosti. Procena se dostavlja lokalnoj samoupravi na čijoj teritoriji se nalazi nepokretnost, koja ima prioritet u pribavljanju, a ukoliko ona nije zainteresovana, u narednoj fazi se sprovodi postupaj javnog nadmetanja koji se oglašava u dnevnom listu ”Politika” i veb-sajtu Ministarstva.\nMaster planom je na teritoriji naše opštine predviđeno otuđenje zemljišta na tri lokacije, te će nadležni organ po identifikaciji lokacija, sagledavanja interesa, potreba i mogućnosti, a u slučaju zainteresaovanosti za pribavljanje nepokretnosti, uputiti pismo o namerama Ministarstvu odbrane RS.


Okrugli sto o Kosovu: Srbi i Albanci se slažu samo u jednom - Sputnjik Srbija\n13:18 13.11.2017 (osveženo 13:40 13.11.2017) Preuzmite kraći link\nMinistar prosvete, nauke i tehnološkog razvoja Mladen Šarčević otvorio je okrugli sto koji u okviru unutrašnjeg dijaloga o Kosovu i Metohiji.\nMinistar je podsetio da je dijalog započet na inicijativu predsednika Republike Srbije Aleksandra Vučića i naglasio da nije reč o dijalogu, već o ozbiljnom i kreativnom iznošenju stavova i predloga koji treba da pomognu u formulisanju političke platforme i izgradnji širokog nacionalnog konsenzusa o pitanjima od prioritetnog nacionalnog i državnog značaja.\n„Ideja današnjeg sastanka je da naučnici u kratkoj formi iznesu rezultate naučnih istraživanja i naučnoistraživačkih projekata koji se odnose na različite aspekte problema Kosova i Metohije, istorijskog, arheološkog, etnografskog, društvenog, demografskog, sociološkog, politikološkog, filozofskog i drugih. Jednostavno, da se uključe u dijalog slobodno izražavajući mišljenja, stavove, ideje i predloge“, rekao je Šarčević, saopštava Ministarstvo prosvete.\nDrugi okrugli sto u okviru unutrašnjeg dijaloga o Kosovu i Metohiji\nDirektor Instituta za savremenu istoriju Momčilo Pavlović smatra da je rešenje u širim integracijama, jer je, kaže, istorija to pokazala.\n„Danas se Srbi i Albanci slažu samo u jednom – a to je da i jedni i drugi žele u EU. Dakle, šira integracija, istovremeni ulazak u EU, a onda diktiranje evropskih standarda i na prilike na ovom prostoru“, rekao je Pavlović.\nTreće je, prema njegovom mišljenju, međunarodna konferencija po unapred utvrđenim principima, uz učešće velikih sila i zainteresovanih strana, a koja bi istovremeno uzela u razmatranje i srpsko-albansko pitanje na Balkanu, uvažavajući njihove interese.\nunutrašnji dijalog, okrugli sto, SANU, Aleksandar Vučić, Kosovo i Metohija, Srbija


Press Online :: Life style :: Antibebi pilule sprečavaju širenje tumora\nAntibebi pilule sprečavaju širenje tumora\nSudeći po rezultatima najnovijih istraživanja, svi su izgledi da pilule za sprečavanje trudnoće, uprkos naučnim kontroverzama kojima su okružene, poseduju do sada nepoznata svojstva\nIstrživači Univerziteta Irvin u Kaliforniji otkrili su da "mifepriston", hemijska supstanca koja se nalazi u piluli za kontracepciju, pomaže da se spreči rast tumora koji najčešće prerastaju u rak dojke ili jajnika.\nRezultati istraživanja upravo objavljeni u časopisu Sajens(Science) pokazuju da mifepriston sprečava rast tumora tako što blokira progesteron, ženski hormon koji je nezaobilazno "angažovan" u menstruaciji i trudnoći.Ustanovljeno je da progesteron pospešuje širenje ćelija tumora kod žena koje nose gen raka dojke što u najvećem broju slučajeva izaziva rak.\nU toku istraživanja, naučnici su izučavali uticaj mifepristona, jednog antiprogesterona, kod laboratorijskih miševa koji su posedovali BRCA-1, mutirani gen koji kod žena izaziva rak jajnika pre nego štro napune 70 godina.\nU miševa koji su tretirani mifepristonom nisu se razvili tumori iako su navršili godinu dana dok se miševi koji nisu tretirani pre navršenih osam meseci dobili tumore.Šta to, zapravo, znači? Progesteron "ohrabruje" tumore da se razviju u prisustvu BRCA-1 tako što povećava brzinu deljenja ćelija.\nAli naučnici su ustanovili takođe da se prilikom primene mifepristona, on deluje kao vezivni proces i blokira progesteron.Otkriće bi moglo da donese nove postupke za sprečavanje razvijanja raka dojke i jajnika kod žena koje nose genetsku predispoziciju


Evropska takmičenja Meridian - 23/07/18 17:52 1\nUkoliko fudbaleri Partizana u drugom kolu kvalifikacija za Ligu Evrope budu bolji od litvanskog Trakaija, na sledećem koraku očekuje ih duel sa pobednikom dvomeča Noršjeland - AIK. Predstavili smo Dance, sada je red na Šveđane, klub sa daleko bogatijom...\nEvropska takmičenja Meridian - 23/07/18 14:09 0\nPartizan je dobio potencijalne rivale u trećem kolu kvalifikacija za Ligu Evrope. Ukoliko prođe litvanski Trakai, ekipa Miroslava Đukića sastaće se sa boljim iz duela danskog Noršjelanda i švedskog AIK-a. U slučaju da to budu Danci, predstavićemo klub koji...\nNaredni protivnik Crvene zvezde biće slovački predstavnik, Spartak iz Trnave. Istorijski gledano, reč je o ekipi koja je šest puta bila šampion države, uz pet osvojenih nacionalnih kupova. Ovaj tim je jedinu titulu nakon nezavisnosti Slovačke 1993. osvojio prošle sezone....\nEvropska takmičenja Meridian - 23/07/18 13:12 0\nNa današnjem žrebu Crvena zvezda dobila je protivnika za treće kolo kvalifikacija. Ukoliko crveno-beli savladaju Suduvu u narednoj fazi će igrati protiv pobednika meča Legija – Spartak Trnava. Šampion Poljske ili šampion Slovačke u tom slučaju biće prepreka ka...\nKošarka Meridian - 23/07/18 12:13 651\nDa li je razlog to što je fudbal posle sedam uzastopno osvojenih Skudeta prestao da bude izazov, ili je u pitanju nešto drugo, Juventus je u etar pustio vest o namerama da se malo pozabavi i košarkom. Doduše, košarkaški klub...\nSpecijali Meridian - 23/07/18 8:08 1\nPostoji legenda da je kopno nekada bilo spojeno. Baš tu gde je sada moreuz, gde se Evropa i Afrika skoro dodiruju. Po mitologiji koja je prenosi hiljadama godina, Herkul je kod grada Tanger spojio Sredozemno more i Atlantski okean. Kroz...\nFudbal Meridian - 22/07/18 19:12 0\nKrenula je Superliga a jedan od dva najveća favorita za titulu kiksnuo je već u prvom kolu. Na neugodnom gostovanju u Surdulici Zlatanović je Partizan udaljio od vrha tabele! Radnik je pobedio uz samo jedan postignut gol. Preko dvadeset šuteva...\nFudbal Meridian - 22/07/18 13:26 0\nPrvo kolo Superlige je u toku i nadamo se da će nam nova sezona doneti mnogo uzbuđenja. Sada ćemo prelistati prošlost i prisetiti se ljudi koji su uspevali da odigraju veliki broj mečeva u elitnom rangu. Superliga postoji u...\nFudbal Meridian - 22/07/18 12:32 0\nMnogi kažu da je fudbal najvažnija sporedna stvar na svetu. Nije uvek baš tako. Oni kojima je lopta spasila život mogu da izgovore pomenutu frazu bez reči “sporedna”. Jedan od njih je Fric Valter, za mnoge najbolji nemački fudbaler...\nFudbal Meridian - 22/07/18 10:49 1\nJuče je u Japanu ispisana fudbalska istorija! Nešto što se verovatno nikada više neće ponoviti u igri koju svako od nas voli desilo se u drugoj ligi Japana. Tamo su se sastali Jokohama, za koju igra Miura i Gifu...\n1...4.0504.0514.052...4.218Stranica 4.051 od ukupno 4.218


Beta 15. januara 2018. 14:40\nPredsednik Pokrajinske vlade Igor Mirović izjavio je danas da je prostor Muzeja i arhiva Vojvodine u kojem će se nalaziti i izložbeni prostor Muzeja prisajedinjenja u Novom Sadu, samo privremeno rešenje, te da je u planu posebna zgrada za njega.\n„Ovo je privremeno rešenje, ali simbolički značajno, jer ćemo prvi put na jednom mestu imati prostor na kome ćemo obeležiti viševekovnu borbu za samostalnost, politička prava i očuvanje jezika i pisma“, istakao je predsednik Mirović tokom obilaska radova u Muzeju prisajedinjenja.\nMuzej prisajedinjenja obuhvata 250 kvadratnih metara unutrašnjeg prostora i deo je rekonstruisanog Muzeja Vojvodine i Arhiva Vojvodine.\nMuzej će biti otvoren u godini kada se obeležava 100 godina od kada je na Velikoj narodnoj skupštini u Novom Sadu, Jaša Tomić pročitao odluku o prisajedinjenju Banata, Bačke i Baranje Kraljevini Srbiji.\nInače, Pokrajinska vlada je u decembru 2017. odlučila da počasni predsednik Odbora za obeležavanje 100 godina od prisajedinjenja Vojvodine Kraljevini Srbiji bude predsednik Srbije Aleksandar Vučić, a predsednik je Mirović.


Urban BUG :: Magazin :: Urban Beatz :: ANA ĆURČIN & THE CHANGES UŽIVO U DOMU OMLADINE BEOGRADA\nDatum održavanja: 28.05.2021\nOvaj koncert je još jedna potvrda posebne veze koju ova izuzetna umetnica i najpopularniji gradski kulturni centar imaju. Od početaka karijere Ana je vezana za Dom omladine Beograda i u njemu se desilo mnogo toga "prvog" u njenom scenskom putu. Prvi "veliki" solo koncert sa bendom Ana je održala u ovim kulturnom centru, u sali Amerikana, kao što je i njen debi sa kamernim sastavom (po mnogima jedan od najboljih u njenoj karijeri) bio u Velikoj sali DOB. Često je nastupala u Domu omladine i na različitim festivalima i sarađujući sa drugim kolegama, najčešće sa bendom Stray Dogg. Zato nije čudo da je svoj "Differences Live" album sa zadovoljstvom snimila 2019. upravo u kući iz koje je "pošla u svet" kao oformljena autorka, niti što će posle "godine koju su pojeli skakavci" ovo biti Anin prvi nastup pred publikom sa bendom posle više od godinu i po dana.\nSpecijalna gošća na koncertu biće flautistkinja iz Novog Sada, Milena Jančurić, koja se školovala na FMU u Beogradu i na Berklee College of Music u Bostonu. Njena profesionalna biografija i spisak muzičara sa kojima je sarađivala su impresivni, a Ana i Milena su za kompilaciju "Klavirsko nebo #3" napisale i izvele pesmu "Košuta".\nAna Ćurčin će tokom maja objaviti novi singl, pesmu za koju je kompletna autorka (tekst, muzika i aranžman) i kojom će otvoriti još jedno uzbudljivo poglavlje svoje karijere. Tokom svoje karijere objavila dva studijska albuma: "Sketches Of Belonging" (2016) i "Differences" (2019, kao Ana & The Changes), kolekciju demo snimaka "Sketches of Belonging (solo & acoustic)" (2015), album uživo "Differences Live" (2020) i kompilaciju primenjene muzike "Scene" (2020).


Premijer Aleksandar Vučić potvrdio je danas da su službenici ambasade Srbije u Libiji, Sladjana Stanković i Jovica Stepić, koji su u novembru 2015. godine oteti u Sabrati, stradali u američkom bombardovanju tog libijskog grada.\n„Ono što je naša služba mogla da utvrdi sa stoprocentnom sigurnošću jeste da su oni stradali u vazdušnom udaru, od eksplozija. Očigledno je reč o američkim bombama, gadjali su položaje Islamske države i islamista bliskih njima“, kazao je Vučića na vanrednoj konferenciji za novinare u Vladi Srbije.\nOn je ocenio da je ovo „veoma tužan i težak dan“ za Srbiju kao i da će tela stradalih biti dopremljena u Srbiju u ponedeljak u kasnim popodnevnim satima.\n„Ujedinjeni smo u bolu i tuzi. Upućujem u ime Vlade Srbije i svoje ime, izraze najdubljeg saučešća porodicama stradalih“, kazao je premijer. Prema njegovim rečima, u Libiji se trenutno nalazi 250 državljana Srbije koje je Vlada Srbije više puta u prethodnim mesecima „molila“ da napuste tu zemlju.\n„Za otmicu je najogovorniji Ahmed Abaši, pripadnik porodice koja se bavi otmicama. On nije pripadnik Islamske države, ali saradjuje sa njima, a lice koje stoji iza te porodice je mnogo ozbiljnije, ali ne smem da izgovorim njegovo ime da ne bi ugrozio živote naših državljana u Libiji i Tunisu“, rekao je Vučić.\nKako je naveo, ta osoba je imala negativan stav prema Srbima jer je bio izraziti borac protiv režima Moamera Gadafija.\n„Koliko je opasno to lice vidi se po tome što je otelo 700 Tunižana da bi izdejstvovalo puštanje tri pripadnika svoje službe“, kazao je premijer, dodavši da je jedna libijska milicija ponudila vlastima Srbije zajedničku akciju spasavanja otetih službenika ambasade.\n„Ponudili su nam operaciju u kojoj bi učestvovalo 1.000 njihovi ljudi i deset naših operativaca. Ipak, zaključili smo da bi takva operacija ugrozila živote talaca, učesnika u akciji, ali i drugih naših državljana koji bi mogli da postanu meta Islamske države“, kazao je Vučić, dodavši da su državni organi veoma profesionalno obavili svoj posao u ovom slučaju.\nOn je ocenio da je reč o „prvoj velikoj talačkoj krizi“ sa kojom se Srbija suočila kao i da bi oteti službenici ambasade bili oslobodjeni da nisu ubijeni u američkom bombardovanju.\nPremijer je dodao da će predložiti zatvaranje ambasade Srbije u Libiji, kao i će se razgovarati o situaciji u Tunisu i drugim zemljama kako se slične stvari ne bi dogadjale srpskim državljanima tokom leta. Upitan kako će ovaj slučaj uticati na odnose Srbije i SAD, Vučić je kazao da nije spreman da zaoštrava odnose sa Vašingtonom.


Jelena Vilus, direktor u Evropskom centru za mir i razvoj\nNovo znanje za novo doba\nNaši pravnici su bili na margini jer su sve rešavali političari. Sada pravnici moraju sami da se izbore za svoje mesto i da preuzmu odgovornost za ono što rade\nGospođa Jelena Vilus je doktor pravnih nauka, radila je u Savetu UN, bila predstavnik naše zemlje u komisiji UN za međunarodno trgovinsko pravo, a kao ekspert UN boravila je u skoro svim zemljama sveta. Njena uža specijalizacija je međunarodna prodaja roba, kontrola kvaliteta robe, međunarodne investicije …\nDruga godina međunarodnih poslediplomskih studija, čiji je jedan od direktora profesor Vilus, za oblast međunarodnog poslovnog prava i prava Evropske Unije, a u okviru Evropskog centra za mir i razvoj treba da počne uskoro u Beogradu.\n- Prva godina studija se završava krajem decembra i onda studenti odabiraju svoje mentore koji mogu da budu i profesori iz inostranstva. U okviru nastave za prvu generaciju ovih poslediplomaca više od 80 odsto profesora bilo je iz inostranstva. Osim neophodnih ocena na osnovnim studijama naši studenti treba da znaju engleski jezik.\nU čemu je specifičnost studija u okviru Evropskig centra za mir i razvoj?\n- Ove studije su veoma važne zbog harmonizacije i usklađivanja naših propisa sa propisima Evropske unije. Koncentrišemo se na izučavanje institucija Evropske Unije- parlamenta, suda pravde, donošenja propisa itd. Mi smo smatrali da bi našim studentima poslediplomcima bilo potrebno da im objasnimo koji je to nov metod zaključivanja poslova sa našim novim partnerima iz Evropske Unije i Amerike.\nZnači neposredan trgovinski promet, kako i na koji način se od naših pravnika zahteva kako da se uključe od samog početka zaključivanja ugovora pa praćenja njegovog toka sve do izvršenja ili neizvršenja. Nažalost moram da kažem da su naši pravnici zaista bili na margini, sve su rešavali političari.\nSada pravnici moraju sami da se izbore za svoje mesto i da preuzmu odgovornost za ono što rade, a da bi to bili u stanju oni moraju da budu obučeni. Deset godina izolacije, sankcija, izopštenja od sveta bez obzira ko i kako je kriv za to, dovelo je do toga da naši studenti nisu upoznati sa situacijom koja u svetu postoji.\nZbog toga naše studije počinju od toga koje sve međunarodne organizacije postoje, fokusirajući se na Evropsku Uniju i međunarodne organizacije i primera radi drže se predavanja o tome šta je svetska trgovinska organizacija, zašto mi nismo članovi, zašto bi bilo važno da budemo članovi, koje prednosti će biti ukoliko se i kada se mi učlanimo. U ovom periodu tranzicije dolazi do prestrukuriranja privrede, da bi to uspelo taj proces moraju da nose ljudi koji su kvalifikovani. Mislim da tranzicija može da uspe samo ako se svi uključimo, svako na svoj način i svako u svom domenu.\nDa li postoji mogućnost da vaši studenti posete neku od evropskih institucija?\n- Mi smo omogućili studentima u julu mesecu kada je u Beču bilo redovno zasedanje komisije UN za međunarodno trgovinsko pravo, u okviru koje su se razmatrala pitanja koja se tiču međunarodnog poslovnog prava, da kao gosti te komisije prisustvovali zasedanju.\nBili su zadovoljani jer su videli kako to izgleda u UN, kako se daju predlozi, kako se donose konvencije, zakoni…koliko mnogo treba vremena da se izrade konvencije, koliko mnogo kompromisa mora da se napravi jer u svetu postoje dva velika pravna sistema - sistem KOMONLOA odnosno englesko američki pravni sistem i sistem pisanih građanskih zakonika kao što Evropa ima, kao i mi.\nMi imamo u vidu da studentima koji budu pokazali najbolje rezultate na usmenom ispitu, koji imaju posle svakog ciklusa predavanja, omogućimo da odu u Rim, Beč ili Brisel da bi tamo u bibliotekama mogli da provedu određeno vreme.\nIma li razmišljanja o njihovom zapošljavanju ili ćemo ih pustiti da odu u svet?\n- To pitanje me posebno muči. Znatan deo naših posle diplomaca je već zaposlen ili rade kao advokati ili u firmamam koje im plaćaju studije. Ja se iskreno nadam da će u budućnosti biti mesta za visoko kvalifikovane ljude u našoj privredi, bankama ili drugim mestima i da bi to omogućilo da rade ovde a ne da odu u inostranstvo.\nProfesor doktor Gojko Savić: Svakodnevna bitka za očuvanje Univerziteta\nJelena Vilus: Novo znanje za novo doba


Završen protest bivših pripadnika OVK - Sputnjik Srbija\n15:45 30.03.2015 (osveženo 16:19 05.10.2015) Preuzmite kraći link\nDemonstrantima, koji su u jednom trenutku upali i u dvorište vlade Kosova, na sastanku je obećano da će naredne nedelje biti objavljeni spiskovi onih kojima je priznato pravo da budu proglašeni veteranima OVK.\nPredsednik Odbora za zaštitu prava boraca bivše OVK Dževdet Ćerići je posle susreta s vladinom komisijom rekao učesnicima protesta da imaju čvrsta obećanja.\nStotinak bivših pripadnika Oslobodilačke vojske Kosova zahtevalo je objavljivanje spiskova veterana OVK i bunilo se zbog najave formiranja Specijalnog suda za zločine bivše OVK.\nProtest su obezbeđivale jake snage policije Kosova. Među njima su bili i pripadnici specijalnih jedinica.\nPriština, protest, ovk, Kosovo i Metohija\n18:45 Još nije kasno: Srbija može da zaustavi štetnu prodaju Komercijalne banke /video/


Korona presek: Kraljevo i Srbija – 31. maj - KRUG\nOd poslednjeg preseka u našoj zemlji registrovano je još 248 osoba pozitivnih na koronavirus od 8.684 testirane osobe; prema podacima Ministarstva zdravlja od kovida je preminulo još 11 osoba, nijedna sa teritorije Kraljeva\nGradski štab za vanredne situacije u Kraljevu saopštio je da je, sa teritorije grada Kraljeva, od poslednjeg preseka (objavljenog u subotu 29. maja) POTVRĐENO JOŠ DEVET SLUČAJEVA (OSAM u subotu i JEDAN juče) infekcije koronavirusom, od 277ukupno testiranih.\nTako sada ukupan broj osoba koje su na teritoriji grada Kraljeva od početka epidemije registrovane kao pozitivne na virus SARSCoV-2 iznosi 19.153.\nPrema podacima Gradskog štaba za vanredne situacije, od poslednjeg preseka, nema preminulih od posledica infekcije koronavirusom sa teritorije grada Kraljeva u Opštoj bolnici „Studenica“. Do sada je, od početka epidemije, sa teritorije Kraljeva od kovida preminulo 365 osoba.\nU 12 seoskih ambulanti kraljevačkog kraja i danas je nastavljeno davanje prve doze i revakcinacija meštana Sinofarm vakcinom bez zakazivanja.\nSlužba kućnog lečenja sve vreme daje i prvu, i drugu dozu vakcine zainteresovanim nepokretnim osobama.\nOd 6. aprila kada je u Kraljevu počela vakcinacija i bez zakazivanja termina – zaključno sa 29. majom, Sinofarm vakcinu primila je 11.341 osoba, vakcinu Fajzer – 2.348, a Sputnjik V – 786 osoba (trenutno nema prve doze vakcine Sputnjik V).\nOd poslednjeg preseka, prema izveštaju Ministarstva zdravlja u našoj zemlji zvanično je registrovano još 248 osoba pozitivnih na koronavirus među 8.684 testiranih, a od posledica infekcije preminulo je još 11 kovid pacijenata. Od početka epidemije u Srbiji, od posledica infekcije koronavirusom preminule su 6.865 osoba.\nNa respiratoru je, trenutno, 46 kovid pacijenata od ukupno 661 hospitalizovanih.\nOd poslednjeg preseka u Beogradu je registrovano još 37 novozaraženih, u Novom Pazaru 34, u Boru 19, u Čačku 14.\nPrema ovom izveštaju – sva ostala mesta u Srbiji, među kojima i Kraljevo – imaju po manje od 10 osoba koje su za poslednja 24 časa registrovane kao pozitivne na koronavirus.\nTags: bolnica Studenica, broj pozitivnih, broj zaraženih, doba korone, Dom zdravlja Kraljevo, korona presek, koronavirus, Kraljevo, Kraljevo vesti, portal Krug, vakcinacija


REVOLUCIJA: DeWalt XR FlexVolt tehnologija - okov - Beograd, Srbija\nREVOLUCIJA: DeWalt XR FlexVolt tehnologija\nOvih mjeseci svjedoci smo prave revolucije na polju akumulatorskih alata, nakon što je DeWalt plasirao na tržište zamjenjivu 18/54 V bateriju „XR FlexVolt“. Ona je u potpunosti kompatibilna sa postojećim 18-voltnim DeWalt alatima, ali ima mogućnost pojačanja sopstvene voltaže na do sada neviđenih 54 V. Da, dobro ste pročitali - čitavih 54 V! Od sada akumulatorskim alatima možete obavljati jednako zahtjevne poslove kao i električnim, s tim da vam neće smetati kablovi.\nTradicionalno, akumulatorski alati su se decenijama razvijali optimizujući odnos između dužine nezavisnosti od napajanja i snage koju proizvode. DeWalt je prepoznao frustracije koje su postojeće baterije stvarale korisnicima i težio razvoju „XR FlexVolt“ tehnologije koja eliminiše sva ograničenja. Ovaj koncept daje dvostruku prednost njihovim korisnicima: 1) vrijeme trajanja baterije kojem se ne može približiti nijedan drugi model na tržištu; 2) snagu električnih alata koja je nezamisliva svim ostalim modelima sa baterijskim pogonom. Sa ovom inovacijom DeWalt je konačno oslobodio pun potencijal akumulatorske tehnologije, pružajući korisnicima jedinstvenu mogućnost da čak i najteže građevinske poslovi obavljaju bez priključka na izvor električne energije.\nNa tržištu će biti dostupno 8 mašina koje pokreće revolucionarna "XR FlexVolt" baterija: ugaona brusilica, SDS+ čekić, kružna testera, “alligator” testera, “lisičji rep” testera, potopna testera, stona kružna testera i stabilna kružna testera. Sve one imaju napon baterije od nevjerovatnih 54 V, što im daje snagu, kapacitet i preciznost električnih modela. Kako biste shvatili značaj ovog noviteta na polju alata, navešćemo primjer stonog cirkulara sa 54-voltnom „XR FlexVolt“ baterijom, a koji je u mogućnosti da izreže čak 92 metra OSB ploče debljine 19 mm sa samo jednim punjenjem! Ovakve performanse nam govore da smo ušli u novu eru akumulatorskih alata.


PONOVO BEZ OPOZICIJE - Skupštinska većina usvojila nacrt rebalansa budžeta | Trebinje Live\nPONOVO BEZ OPOZICIJE - Skupštinska većina usvojila nacrt rebalansa budžeta\nSkupština grada Trebinja usvojila je danas nacrt rebalansa budžeta za 2016. godinu, koji iznosi 24 miliona i 560 hiljada maraka, što je za oko 360.000 maraka ili 1,45 odsto manje u odnosu na plan budžeta.\nNačelnik Odjeljenja za finansije grada Trebinja Momir Šarenac istakao je da je do smanjenja došlo zbog nemogućnosti da ostvare određene prihode koji se najvećim dijelom odnose na prihode od zemljišne rente.\nŠarenac kaže da je održan priličan nivo investicionih ulaganja, bez obzira na, kako je rekao, sve nedaće koje su ih pratile od donošenja budžeta do realizacije projekata.\nPoreski i neporeski prihodi ostvareni su u odnosu na godišnji plan sa 45,03 odsto što je ispod plana za polugodišnji period za 4,97 odsto, pri čemu su poreski prihodi ostvareni na nivou od 50,19 odsto, a neporeski 39,66 odsto u odnosu na godišnji plan.\nPredsjednik Komisije za budžet i finansije i odbornik PDP u Skupštini grada Zoran Anđušić istakao je da budžet u rebalansu, smanjen za 1,45 odsto od plana budžeta, pokazuje da je usvojeni budžet Grada Trebinja za tekuću godinu realno planiran.\n"Tim prije što je smanjenje budžeta u iznosu od 360.000 maraka najvećim dijelom posljedica direktnih opstrukcija republičke vlasti", smatra Anđušić.\nSjednici Skupštine grada Trebinja nisu prisustvovali odbornici opozicionih političkih partija SNSD-a, DNS-a i NDP-a jer smatraju da je prije šest mjeseci skupštinsko rukovodstvo "grubo prekršilo" zakon o lokalnoj samoupravi i da su počinili krivično djelo, te da "grubo krši procedure i nezakonito djeluju već duže vremena".


RTS :: SZS i studenti aktivisti ispred RTS-a\nPolitika SZS i studenti aktivisti ispred RTS-a\nsreda, 09. okt 2019, 14:41 -> 18:46\n"Idemo u bojkot, a razgovaramo o slobodnim i poštenim izborima koji će se desiti posle devet meseci od sporazuma koji postignemo, a to znači da nema vremena za ove sada redovne izbore. Mi ne odustajemo", naveo je Lutovac.\nPotvrdio je da se video sa evroposlanikom Knutom Flekenštajnom, za koga je rekao da "vrlo dobro" razume situaciju u Srbiji.\n"Imao sam razgovor oči u oči sa gospodinom Flekenštajnom. Imali smo i ranije i imaćemo ponovo razgovore. Predložio sam da se predstavnici Evropskog parlamenta sastanu sa predstavnicima opozicije", naveo je Lutovac.\nPrema njegovim rečima, evroposlanici potpuno razumeju šta traži opozicija jer je to "utemeljeno" na izveštaju Evropske komisije.\nSrpska lista: Produženje pritvora Spasojeviću i Rošiću "silovanje pravde"\nNa Balkanu veoma napeto - Sergej Nariškin govori za RTS


PORTAL: Haos u Grčkoj\nGeneralni štrajak u Atini pretvorio se u sukobe demonstranata i policije. U neredima su razbijani izlozi i paljeni kontejneri, a specijalci uzvratili suzavcem i gumenim mecima\nPalili i razbijali po Atini... U neredima povređena dva policajca i uhapšeno 16 izgrednika\nGeneralni štrajk desetina hiljada ljudi širom Grčke, u Atini je eskalirao u sukobe. Više stotina maskiranih mladih demonstranata napalo je policajce, rušilo ih sa motora, razbijalo izloge, palilo kontejnere, a specijalci su uzvratili suzavcem i gumenim mecima.\nNasilje je buknulo u četvrtak po završetku protestne šetnje prema atinskom trgu, na kojem su anarhističke grupe na policajce bacale kamenje. Huligani su palili kante sa smećem i automobile, porazbijali autobuska stajališta i lomili delove fasada kako bi njima gađali policajce. Nedaleko od Atinskog univerziteta jedna grupa demonstranata razbila je više od deset izloga na prodavnicama. Demonstranti su udarali u bubnjeve i uzvikivali: „Hoćemo prave poslove i veće plate", „Nećemo više da se žrtvujemo" i „Rat protiv rata".\nRadnici ogorčeni jer plaćaju ceh krize\nVođa najvećeg grčkog sindikata GSEE Janis Panagopulos kaže da obični ljudi u Grčkoj sada moraju da plate nesrazmernu cenu za prethodni loš rad vlade.\n- Oni pokušavaju da nateraju radnike da plate cenu za ovu krizu. Vladine mere neće biti efikasne. Proizvešće potpuno suprotan efekat i potpuno će zamrznuti privrednu aktivnost - naveo je Panagopulos.\nPolicija je bila primorana da upotrebi silu kako bi rasterala huligane. Na demonstrante je bačen suzavac, a specijalne jedinice koristile su i gumene metke. U sukobu policije i demonstranata povređena su najmanje dvojica pripadnika snaga reda, a 16 izgrednika je uhapšeno. Organizatori tvrde da je u demonstracijama učestvovalo oko 60.000 ljudi, ali prema procenama vlasti bilo ih je znatno manje, oko 20.000.\nInače, opšti štrajk, drugi ove nedelje, potpuno je paralisao Grčku. Škole i bolnice nisu radile ceo dan, a avioni su ostali prizemljeni na aerodromima. Zbog štrajka novinara promenjeni su radijski i televizijski programi.\nGrci su krenuli sa protestima nakon što je vlada najavila rigorozne mere štednje kako bi smanjila ogroman budžetski deficit, koji se popeo na čak 300 milijardi evra. Naime, budžetski deficit od 12,7 odsto neprihvatljiv je za evrozonu, a vlasti grčke pokušavaju da ga smanje na 8,7 procenata smanjivanjem plata, zamrzavanjem penzija i povećanjem poreza.


Ozvaničena saradnja Privredne komore Vojvodine i Privredne komore Moravsko-šleske oblasti u Češkoj\nBack PRIVREDA INSTITUCIJE Ozvaničena saradnja Privredne komore Vojvodine i Privredne komore Moravsko-šleske oblasti u Češkoj\nčetvrtak, 18 oktobar 2018 07:21\nPredsednik Privredne komore Vojvodine (PKV) Boško Vučurević i predsednik Privredne komore Moravsko-šleske oblasti u Češkoj Republici Jan Brezina potpisali su u sredu, 17. oktobra, u Ostravi Sporazum o saradnji, u prisustvu direktora Privredne komore Moravsko-šleske oblasti Natali Šitavancove i zamenika guvernera Moravsko-šleske oblasti Jana Krkoške, čime je ozvaničena saradnja između ove dve privredne komore.\nDelegacija PKV boravi u dvodnevnoj poseti Češkoj Republici u okviru koje se sastaju privrednici iz metalskog sektora Moravsko-šleske oblasti i Vojvodine - Vojvođanski metal klaster.\nTom prilikom, predsednik Vučurević istakao je da je cilj potpisanog dokumenta unapređenje postojeće ekonomske saradnje između Vojvodine i Moravsko-šleske oblasti proširivanjem postojeće mreže kontakata, kao i uspostavljanjem novih relacija između partnera obe zemlje putem promocije i pospešivanja trgovine dva regiona.\n- PKV je, u saradnji sa Evropskom mrežom preduzetnika (EEN) i Privrednom komorom Moravsko-šleske oblasti, organizovala direktne susrete privrednika naša dva regiona iz sektora metalske industrije. Promocija regionalne saradnje jedan je od prioritetnih zadataka PKV. Naš cilj je da pružimo podršku tržišno orijentisanim kompanijama, malim i srednjim preduzećima kako bi proširili oblasti svog poslovanja, povećali izvozne kapacitete, otvarili nova radna mesta i zapošljavali ljude - rekao je Vučurević prilikom potpisivanja Sporazuma.\nDodao je da potpisnici treba da nastave da organizuju susrete privrednika kako bi se unapredio privredni ambijent Republike Srbije i Republike Češke.\nU okviru bilateralnih susreta privrednika koji će biti održani u Ostravi, Razvojna agencija Vojvodine prezentovaće investicione potencijale AP Vojvodine.


Kosnet: Zakon o vrednostima OVK zastrašuje građane\nAmerički ambasador u Prištini Filip Kosnet ocenjuje da je predloženi Zakon o vrednostima OVK pogrešan način pokazivanja poštovanja prema toj organizaciji.\n“Predlog ovog Zakona kriminalizuje slobodu govora, zastrašuje građane, i skupo je. Odvraća od praktičnih napora za razumevanje i podučavanje istorije Kosova“, naveo je Kosnet u objavi na Tviteru.\n"Kada će stranke preusmeriti energiju na ekonomiju i kovid 19?", upitao je američki ambasador.\nGrubješić: EU da ubedi Kurtija da je dijalog prioritet\nPre nastavka nove runde dijaloga Beograda i Prištine, koju je za drugu polovinu juna najavio šef diplomatije Evropske unije Žozep Borelj, Briselu je, smatra potpredsednica Centra za spoljnu politiku Suzana Grubješić ostalo da ubedi Aljbina Kurtija da dijalog sa Beogradom bude na vrhu prioriteta prištinske vlade. Jer je to, ističe, ona ’’u skladu sa evropskom agendom’’.


British Motors u 2018. godini - najbolji sa najboljima - Automagazin\nBritish Motors u 2018. godini - najbolji sa najboljima\nNačin na koji Jaguar Land Rover grupacija odgovorila na izazove globalnog automobilskog tržišta obezbedio je rast prodaje i veliko interesovanje za Jaguar i Land Rover...\nVelike investicije u razvoj novih modela, moderan dizajn, vrhunski kvalitet i vizija za budućnost, samo u ovoj godini obezbedile su nagradu svetskog automobila godine za model Jaguar F Pace, nagradu za najbolji dizajn u svetu za Range Rover Velar, a električni Jaguar I-Pace osvojio je nagradu za automobil godine u Nemačkoj, što je ogroman uspeh.\nInteresovanje za automobile renomiranog britanskog proizvođača Jaguar Land Rover grupacije raste i u Srbiji. Ekskluzivni distributer Jaguar i Land Rover vozila za Srbiju i Crnu Goru, beogradska kompanija, British Motors osnovana je pre nešto više od 2 godine. Na tržištu sa razvijenom konkurencijom u premium segmentu, pozicionirala se i postigla izvanredne rezultate, tako da danas, samo dve i po godine od osnivanja zapošljava 65 ljudi u svojim prodajno-servisnim objektima u Srbiji i Crnoj Gori. Iako nova na tržištu, beleži sve veću prodaju i interesovanje za brendove koje zastupa. U protekloj godini premašila je prodajne planove i postavila čvrste temelje za dalji razvoj poslovanja u narednoj godini. Ostvarena je prodaja od gotovo 400 vozila u ovoj kalendarskoj godini. U ukupnoj prodaji Jaguar modeli čine oko 20%, dok Land Rover modeli čine čak 80 % prodaje. Najprodavaniji model sveukupno je Range Rover Sport, koji je u ukupnoj prodajnoj brojki svaki četvrti prodati automobil. U narednoj godini biće lansirana dva nova modela, i to nova generacija Range Rovera Evoque, kao i potpuno novi Jaguar I-Pace, prvi potpuno električni model iz JLR grupacije. Premijera ovih modela očekuje se na 54. Međunarodnom salonu automobila u Beogradu, u martu naredne godine.


Na Banjalučkoj berzi promet 312.919 KM – Biznis.ba\nNaslovnaBerzaNa Banjalučkoj berzi promet 312.919 KM\nNa Banjalučkoj berzi promet 312.919 KM\nobjavljeno 12. feb 2019. u 15:05\nNa današnjem trgovanju na Banjalučkoj berzi ostvaren je promet od 312.919,23 KM, kroz 67 transakcija.\nVrijednost BIRS indeksa se povećala za 0,52 posto i iznosi 684,24 poena.\nNa standardnom berzanskom tržištu najveći promet je ostvaren akcijama Telekoma Srpske a.d. Banja Luka, a trgovalo se u iznosu od 119.390,61 KM, po prosječnoj cijeni od 0,866 KM po akciji.\nUkupan promet obveznicama iznosio je 166.486,58 KM. Najviše se trgovalo obveznicama Republika Srpska – stara devizna štednja 8, u vrijednosti 139.620,38 KM. Prosječna cijena ovih obveznica ostvarila je rast od 0,24 posto.\nNajveći promet na tržištu fondova ostvaren je akcijama DUIF-a Kristal Invest a.d. – OMIF Future Fund, a trgovalo se u iznosu od 4.632,92 KM, po prosječnoj cijeni od 10,25 KM, što predstavlja rast cijene za 0,20 posto.\nUdjeli/akcije jednog fonda su ostvarile pad prosječne cijene, a gubitnik dana među fondovima je DUIF Kristal Invest a.d. – OMIF Maximus Fund (0,24 posto), i trgovalo se po prosječnoj cijeni od 4,15 KM, u vrijednosti 1.877,34 KM.


Danas sastanak Vučića i Angele Merkel – BTV\nDanas sastanak Vučića i Angele Merkel\n23.01.2019. btv 0 Comments\nDanas u 16 sati predsednik Srbije Aleksandar Vučić sastaće se nemačkom kancelarkom Angelom Merkel.\nSa njom će, kako je sam najavio, razgovarati o tome kako da nam pomogne u vezi sa kvotama Evropske unije za čelik, kao o Kosovu i Metohiji i ekonomiji.\n“Zato što je reč o sobi koja je izuzetno odgovorna i ozbiljna, sa njom nema gluposti na koje su srpski političari navikli, pa su pokušavali da je šarmiraju i slično. Suviše je ona ozbiljna, morate dobro da se pripremite, da imate odgovore na sva pitanja, da dobro razumete šta Nemačka želi, da razumete šta Srbija želi i može da biste dobili najviše”, rekao je Vučić u Davosu gde učestvuje na Svetskom ekonomskom forumu.\nKako je rekao, uprkos ličnim garancijama predsednika Evropske komisije Žan-Kloda Junkera, Srbija nije srećna suštinom odluke EU o čeliku i zbog toga će nastaviti da moli Merkelovu da nam pomogne.\nOn je naveo da je premijerka Ana Brnabić u utorak imala sastanak sa predstavnicima kineskog Hbisa i da će oni nastaviti da rade.\n“Nastavićemo da se borimo i moliću kancelarku da nam po tom pitanju pomogne”, rekao je Vučić.\n“Naravno, tu je i Kosovo i Metohija i ekonomija”, rekao je Vučić i dodao da je Merkelovoj već zahvalan, jer pokazuje ozbiljnost i razume koliko politička situacija na Balkanu nije jednostavna.\n“Veoma važan sastanak”, rekao je on.\n← Najmoćnija žena Evrope ponovo u Srbiji ?\nÐoković se plasirao u polufinale →\nVečeras za finale igraju košarkašice Srbije i Španije\n06.07.2019. btv 0\nPre 20 godina počelo bombardovanje Srbije i Crne Gore\n24.03.2019. btv 0


TotalCar.rs » „C-elise“ za pistu\n0 komentara 5992 pregleda\nNajbolji vozač planete svih vremena, prema mišljenju mnogih, jeste devetostruki šampion sveta u reliju Sebastijan Loeb, koji je do najvećih uspeha stigao za komandama nekog od trkačkih mašina „Sitroena“.\nZato su objavljivanje prvih fotografija modela „C-elise“, koji će se takmičiti na Svetskom turing kar šampionatu (TCC), i najavljena premijera na predstojećem auto-salonu u Frankfurtu izazvali ogromno interesovanje.\nAtraktivni „C-elise“ je od trkačkog odeljenja „Sitroena“ dobio novi, agresivniji „bodi-kit“. Tu su i nova prednja maska, moćniji branik, još veći prednji spojler i poklopac motora sa otvorima za hlađenje, koji kao da poručuje da ima žestoku „ergelu“ pod haubom. Na ovom moćnom „bodiju“ posebna pažnja je posvećena novim pragovima, proširenim lukovima blatobrana, naravno zbog želje za što boljom aerodinamikom. Ogromno zadnje krilo i futuristički difutor samo naglašavaju moć izraženu i velikim točkovima od 18 inča „obuvenim“ u gume „Jokohame“.\nShodno pravilima, pod poklopcem se nalazi agregat od 1,6 litara sa četiri cilindra koji, uz pomoć turbine, razvija 385 KS i ima veoma pristojan maksimalni obrtni moment od 400 Nm.\nOvo je, suštinski, nešto snažnija verzija motora koji se koristi za pokretanje reli bolida „DS3 VRC“. Menjač je sekvencijalni, šestostepeni, i snagu i moment usmerava na prednje točkove. Diferencijal je mehanički, s blokadom.\nAutomobil ima masu od 1.100 kg zahvaljujući sportskom enterijeru i velikoj upotrebi karbonskih vlakana.\nŠef VW-ove američke divizije se izvinio pred novinarima u L.A.-u